
1. ANG PAHAYAG NG BIBLIYA SA PANGINOONG JESUCRISTO 



Ang artikulong ito ay nilikha bilang paghahayag ng nalalaman kong tama sa inilabas na bagong paniniwala ng 
isang samahan tungkol sa Panginoong JesuCristo at sa Diyos. Nang mabasa ko ang mga artikulo ay masasabi kong 
malayo na ito sa Apostolikong katuruan. Kung si Pablo ay narito lamang, nakikita kong sasambulat siya sa galit 
dahil sa pagbaluktot ng katuruan tungkol sa Panginoong Jesus. Gaya ng kanyang ipinahayag sa mga taga-Galacia 
na kung sinuman ang mangaral ng ibang ebanghelyo na hindi gaya ng kanilang tinanggap ay matakwil. Sa ibang 
pagkakataon, ang mga taga-Galacia na tumanggap ng ibang ebanghelyo ay tinawag niyang mga mangmang. Mga 
pananalitang mahirap lunukin. 

Ang sumulat ng artikulo ay ang pinaka-mataas na obispo ng Gospel of Christ (GOC), Philippines na si Pastor 
Efren D. Aguilar. Ang GOC ay isang Oneness Pentecostal rin naman. Subalit para sa kanila ay sila lamang ang 
Apostoliko na nasa tamang doktrina. Ano na kaya ang mangyayari ngayon sa palagay nila sa mga Apostolikong 
hindi tumanggap ng kanilang doktrina. 

Bumabase rin naman ang ating kaligtasan sa doktrina na ating pinanghahawakan. Gaya ng bilin ni Pablo kay 
Timoteo: "Study to shew thyself approved unto God..." (2 Tim. 2:15). Nag-aaral tayo upang ipakita ang ating sarili 
na katanggap-tanggap sa Diyos. Subalit kung hindi magiging katanggap-tanggap ang ating katuruan ay hindi rin 
tayo magiging katanggap-tanggap sa Diyos. 

Ang pamagat ng artikulo na kanyang inilathala ay pinamagatang "Ang Ating Pagkakakilala sa Panginoong 
HesuCristo." Kung gayon ang pagkakakilala nila sa Panginoon gaya ng nasasaad sa titulo ng artikulo, masasabi 
kong hindi iyon ang paniniwalang ibinahagi sa atin ng mga manunulat ng Bibliya, iyon ay kanilang sariling 
paniniwala. Napaka-simple ng pahayag ng Bibliya tungkol sa Panginoong Jesus subalit napakalalim. Sa aming 
naging paghaharap na iyon ay napaka-kaunti pa lamang pala ng impormasyong natanggap ko galing sa mga 



lumabas nilang miyembro. Marami pa pala silang katuruan na nakikita kong hindi katanggap-tanggap sa mga 
Apostolikong pananampalataya. 

Kung si Ross Drysdale ay may tinatawag na neo-Trinatarianism, matatawag natin na ang grupo ni Ptr. Efren ay 
ang neo-Apostolic. Ang neo-Trinitarianism ay ang paglayo ng isang grupo ng Trinitarian sa Katolikong turo ng 
trinidad; ang neo-Apostoliko naman ay ang paglayo ilang grupo sa tradisyonal na turo ng mga Apostol. 

Alam ko na itatanong ng marami na bakit hindi kami magkaharap sa isang debate ng pamunuan ng GOC upang 
malinawan ang lahat. Sa katotohanan ay nangyari na ang debateng yaon, subalit ang battery ng aking digital camera 
ay hanggang 30 minuto lamang pala, kaya't hindi ko nai-record ang usapan namin ng buo. Ang sabi nila ay ia- 
upload nila sa internet ang debateng iyon, subalit hanggang ngayon ay hindi ko pa rin nababalitaan kung saang site 
naroon. Naniniwala ako ng kung i-upload man nila sa internet ay tiyak na ang ipapakita nila ay ang usapang 
pumapabor lamang sa kanila. Ang debateng iyon ay hindi naging pormal, kundi nauwi lamang sa kantwayan, 
balitaktakan at kayabangan ng kanyang mga miyembro. Lalo na ang pastor na kung tawagin ay si William, hindi ito 
si William Jalbuena na kaibigan kong pastor kaya't huwag kayong magkakamali, na ang pahayag niya ay kahit 
magkampi-kampi kami ay hindi kami uubra kahit sa kanya. Naniniwala ako na ang mga salitang iyon ay nai-record 
kahit hindi nakatutok sa kanya ang camera nila. Kaya't kung makakakuha kayo ng kopya ay kayo mismo ang 
humusga sa mga hindi Biblikal na mga pahayag nila. Han sa mga bagay na natatandaan ko sa naganap na debateng 
iyon ay ilalagay ko rito. 

Sa katapusan ng debate namin ay muli akong pinaalalahanan ng isang pastor na si Reden na alisin ko ang aklat 
na ito sa internet. Kung gusto nilang alisin ko ang aklat na ito sa internet ay alisin rin nila ang ang lahat ng lathalain 
nila sa internet. Subalit ang nakikita ko ay hindi nila gagawin kaya't hindi ko rin gagawing alisin ang aklat na ito. 
Ang hamon ko sa kanila ay ilabas nila ang mga pagkakamali ko sa aklat na ito upang lalong mangibabaw ang 
katotohanang sinasabi nila. Hanggang ngayon ay wala pa ring gumagawa sa kanila upang ilantad ang pagkakamali 
ko sa aklat na ito. 

Hindi sa dahilang sila ang nakapag-salita ng mas marami at nakapag-pukol ng napakaraming tanong sa amin ay 
sila na nga ang panalo sa debateng yaon. Para sa akin ang mahalaga at katanggap-tanggap sa harap ng Diyos ay ang 
tamang katwiran na bumabase sa katotohanan at hindi ang pagliligaw sa nasa tama. 

Malaki ang galit ng kanilang grupo sa akin dahil sinabihan ko silang sinungaling. Hindi ko gawa-gawa ang mga 
salitang iyon, kundi iyon ay Biblikal na alin mang kasinungalingan ay hindi sa katotohanan (1 Juan 2:21). Sa 
dalawang pagkakataon ng aming pagtatagpo ay sinabihan nila akong hindi ko nakikilala ang mga sinabihan ko ng 
sinungaling. Isang tao pa nila ang nagsabi sa akin na hindi ko alam kung anong kapalaran ang tinanggap ng mga 
lumaban sa pamunuan nila. Para sa akin, habang nalalaman kong tumatayo ako sa katotohanan ay wala akong dapat 
ikatakot. Kung nais nilang ipakita na sila ang higit na makatotohanan ay ihayag nila kung anong kasinungalingan 
mayroon ako sa mga sulat na ito. 

Bagaman may mga talatang nakasaad sa pahayag ng kanilang pananampalataya, hindi nangangahulugan na ito 
ay tama. Masasabi nating nababatay sa Bibliya ang kanilang pahayag dahil may mga sintas silang napagbabatayan. 
Kasama sa paniniwalang iyon ang kanilang sariling interpretasyon. Kaya't ang paniniwalang nababatay sa Bibliya 
ay hindi dalisay. Ang ating pinaniniwalaan ay ang Biblikal na pahayag. Hindi kasama sa mga ito ang kaisipan ng 
tao kundi ating tatanggapin kung ano ang sinabi ng Bibliya. Hindi tayo magdaragdag at hindi tayo magbabawas ng 
anuman. 

Hindi na natin sila maibabalik sa katotohanang ating tinanggap. Sa ngayon ay unti-unti na ring namamayagpag 
ang kanilang doktrinang ito dahil sa masikap nilang pagpapahayag. Para sa akin ay sangkapan na lamang ang mga 
mananampalataya ng mga katotohanang aming pinanghahawakan. 

Sa akin naroon pa rin ang paggalang sa pamunuan ng GOC dahil siya ay tumanggap ng pahid ng Panginoon. 
Subalit hindi natin matatanggap ang bagong aral na kanilang ipinapahayag. Hindi tayo hihingi ng paumanhin sa 
sinumang masasaktan. Kukunin natin ng buo ang mga bagay na kanilang sinalita ng sa gayon ay walang silang 
maikatwiran na tayo ay nagbibintang lamang. Kasunod ng mga ito, ibibigay natin kung ano ang tamang sinasabi ng 
Bibliya. Kung kayo ay may katanungan, maaari kayong magpadala ng e-mail sa sumulat. Narito ang kanilang mga 
paniniwala: 

1. "B ILANG TAO, siya ay ipinaglihi at ipinanganak ni Virgin Mary, at dumaan siya sa proseso sa pagiging tao, 
Matthew 1:18,20-23." 

Kapag gumagamit tayo ng pantukoy sa Panginoong Jesus at sa Diyos, isinusulat natin ang unang letra sa 
malaking titik bilang pagrespeto at pagpapakita ng kaibahan. Kapag isinulat natin para sa Diyos ang pantukoy sa 
maliit na titik ay itinutulad natin Siya sa mga karaniwang-tao, samantalang hindi naman Siya isang karaniwang-tao: 



Siya ay ang Diyos na nagkatawang-tao. Sa kabuuan ng artikulo ay isinulat nila ang pantukoy sa Panginoon sa 
karaniwang "siya" at hindi sa espesyal na "Siya". 

Ang sumunod na pahayag nila ay hindi Biblikal (sa katotohanan ay marami silang pahayag na di ko matanggap 
dahil hindi biblikal): "...dumaan siya sa proseso sa pagiging tao." Ano ba ang proseso sa pagiging tao? Natural na 
kung may anak ay kailangang may nanay at tatay, ito ang normal na proseso sa pagiging tao. Ang Panginoong Jesus 
ay hindi sa normal na proseso dumaan sa pagiging tao: kundi sa super-natural na pamamaraan. Ang walang 
hanggang kapangyarihan ng Espiritu Santo ang lumikha ng isang panibagong tao sa sinapupunan ni Maria, hindi 
galing sa punla ng sinumang lalaki kundi galing sa operasyon ng Espiritu Santo. Kaya't paano nilang masasabi na 
ang gawang iyon ay natural na paraan? 

Ang pagkakalikha naman kay Adan at Eba ay hindi rin sa proseso ng pagiging tao, dahil sila ang unang mga tao. 
Sila ay direktang nilikha ng Panginoong Diyos. Pagkatapos nila ay na hindi gayon ang proseso na laging ginagawa 
ng Diyos upang lumikha ng tao. 

Sa pag-aaral ng medisina ay napatunayan na ang laman at dugo ng sanggol sa sinapupunan ay hindi sa ina 
kumukuha maliban sa kanyang pagkain. Kaya't kung ang laman at dugo ng Panginoon ay galing kay Maria, lalabas 
na Siya ay bahagi pa rin ng sangkatauhang mula sa unang Adan. Subalit ang Panginoon ay ang huling Adan na 
walang bahid ng kasalanan. Nilikha ng Diyos ang Kanyang katauhan na gaya ng sa atin upang maging pantubos sa 
buong sangkatauhan. 

Nang Siya ay nasa sinapupunan na ni Maria, ang Kanyang naging kapanganakan hanggang sa Kanyang paglaki 
ay sa normal na paraan na gaya ng tao. Subalit ang Kanyang ugali at gawi ay hindi gaya ng sa normal na tao, kundi: 
"At lumaki si Jesus sa karunungan at sa pangangatawan, at sa pagbibigay lugod sa Dios at sa mga tao" (Lucas 
2:52). 

Mali ang pagkakagamit nilasa Mateo 1:18 at talatang 20 hanggang 23 upang patunayang sa proseso ng pagiging 
tao dumaan ang Panginoon. Husgahan ninyo kung ito ay isang normal na proseso: "Ang pagkapanganak nga kay 
Jesucristo ay ganito: Nang si Maria na kaniyang ina ay magaasawa kay Jose, bago sila magsama ay nasumpungang 
siya'y nagdadalang-tao sa pamamagitan ng Espiritu Santo." Napakalayo at ito ay hindi isang normal na proseso 
dahil ito ay supernatural. 

2. "Siya ay nagaral para matuto, Luke 2:40, 52. Kung siya ay may kalagayang Diyos sa kalagayang tao, dapat ay 
hindi na niya kailangang mag aral at lumago sa karunungan. Dahil bilang Dios, siya ay ALL KNOWING." 

Lumalabas sa mga salitang ito na noong nasa kalagayang tao ang Panginoong Jesus ay hindi na umiiral ang 
Kanyang kalagayan bilang Diyos. Sa kanilang doktrina ay talagang nawala ang Diyos noong nagkatawang-tao ang 
Panginoon. Kung tutoo nga naman na ang Panginoon ay may dalawang kalikasan noong Siya'y nasa kalagayang 
tao, hindi na dapat Siya nag-aral pa dahil bilang Diyos ay alam na Niya ang lahat ng mga bagay. Paano nating 
ipapaliwanag ito? 

Gaya ng sinabi ni Pablo: "...dakila ang hiwaga ng kabanalan..." Kung dakila ang hiwaga ng Diyos ay 
nangangahulugang hindi sapat na maipaliwanag natin ang Diyos sa gayong kaiksing pananalita. Dahil ba may mga 
bagay na hindi naipahayag ang Panginoong Jesus kaya't tumigil na rin ang Kanyang pag-iral bilang Diyos? Taong 
limitado ang unang impresyon ng GOC sa Panginoong Jesus. Mag-ingat tayo dahil kadalasan ang unang impresyon 
ay napakalaking pagkakamali. Sinasalungat nito ang salita ni Pablo sa Colossas 2:9 na nagsasabi: "Sapagkat sa 
kaniya'y nananahan ang buong kapuspusan ng pagka-Diyos sa kahayagan ayon sa laman." Ang kabuuan ng pagka- 
Diyos ay hayag sa Panginoong Jesus noong Siya ay nasa laman. 

Maraming tagpo sa Bibliya na nagpakita ng kahinaan ang Panginoon bilang tao: gaya na lamang ng Siya ay 
nakatulog, subalit sa ibang tagpo ay nagpahinto ng malakas na bagyo (Mat. 8:24, 26); nagutom Siya bilang tao 
(Mat. 21:18), subalit Siya ay nagpakain ng mahigit sa apat na libo at sa ikalawang pagkakataon ay mahigit 
limang libong tao (Mat. 15:38; Juan 6:10). Sa mga bagay na yaon ay nahahayag ang Diyos at ang Kanyang 
kapangyarihan. Walang kapahayagan sa mangangaral na ito, siya ay gaya ng Iglesia ni Cristo kay Manalo na ang 
nakikita ay ang mga kahinaan ng Panginoon. Dahil may mga bagay na hindi ipinahayag ang Panginoong Jesus, 
kaya't para sa kanila ay wala na Itong pagka-Diyos. 

Ang salita mismo ng pamunuan ay salungat sa sulat ni Lucas. Sinabi niya na "Siya (ang Panginoong Jesus) ay 
nagaral para matuto..." Subalit ang salita ni Lucas ay: "At lumalaki ang bata, at lumalakas, at napupuspos ng 
karunungan: at sumasa kaniya ang biyaya ng Dios" (Lucas 2:40). Wala tayong mababasang nag-aral ang Panginoon 
kaya't natuto. Hindi Siya nag-aral saan mang paaralan sa buong Jerusalem upang matuto ng mga bagay sa Diyos na 
nalalaman Niya. Kung Siya ay nag-aral sa isa sa mga paaralan ng mga Escriba at Fariseo o ng Essene ay lalabas na 



impluwensya ng mga paaralang iyon ang katuruan Niya. Subalit ang makikita natin sa ebanghelyo na ang mga 
katuruan Niya ay salungat sa turo ng mga kilalang relihiyon ng Judaismo. 

Hindi ko alam kung saang talata ng Bibliya nakuha ni Pastor na ang Panginoon ay nag-aral upang matuto. Wala 
akong nabasa na nakita ang Panginoon sa isa sa mga paaralan na tinuturuan ng kung sinong mga guro. Subalit ang 
mga nakasaksi sa Kanyang kalagayan noon ay nagsabi: "At pagdating sa kaniyang sariling lupain, ay kaniyang 
tinuruan sila sa kanilang sinagoga, ano pa't sila'y nangagtaka, at nangagsabi, Saan kumuha ang taong ito ng 
ganitong karunungan, at ng ganitong mga makapangyarihang gawa?" (Mateo 13:54). Wala silang alam na pinag- 
aralan ang Panginoong Jesus, wala silang alam na dito ay may nagturo ng anumang aral. 

Nalalaman ng mga Judyo noong araw kung ano ang katuruan ng mga Escriba at mga Fariseo. Nang marinig nila 
ang aral ng Panginoong ay nasabi nilang ito'y "isang bagong aral" (Mar. 1 :27). Ang aral Niya ay hindi gaya ng mga 
Escriba at mga Fariseo sapagkat sa Kanya ay may kapamahalaan (Mar. 1:22). Hindi natuto ang Panginoong Jesus 
sa kanino mang tao. Sinasabi ng talata na ang biyaya ng Diyos ay nasa Kanya at kasama sa biyayang iyon ang 
punuin Siya ng karunungan. 

Ang Panginoong Jesus ayon sa sinabi ni Lucas ay napupuspos ng karunungan sa Kanyang kabataan pa lamang. 
Ang interpretasyon nila sa salitang ito ay nag-aral Siya upang matuto. Ito ang katotohanan: ang wikang Griyego sa 
salitang napupuspos dito ay pleroo na ayon kay Vines ay: "to fill to the full." Salungat sa nalalaman ni Pastor, hindi 
Niya kailangang mag-aral dahil nag-uumapaw sa karunungan ang Panginoon sa batang edad pa lamang 
Nangangahulugang hindi Siya nag-aral sa Kanyang kabataan subalit Siya ay punung-puno na ng karunungan. Ang 
kapuspusan Niya sa karunungan ay nasaksihan ng mga nagtuturo sa templo. Kaya't ang nangyari sa kanila: "At ang 
lahat ng sa kaniya'y nangakakarinig ay nagsisipanggilalas sa kaniyang katalinuhan at sa kaniyang mga sagot" 
(Lucas 2:47). 

Subalit ayon sa paliwanag ni Pastor Efren sa panahon ng aming debate, ang mga bagay na ipinaliwanag kong ito 
ay mga karunungang maka-tao lamang. Kaya't sa tingin ko ay hindi sila gumagamit ng mga dictionary. 

May panahon upang magsalita tayo ng mga malumanay na salita, subalit may kapanahunan rin naman upang 
tayo ay magsalita ng maaanghang na salita. Nakakalungkot dahil sa isang batikang tagapag-turo ang naligaw. Dahil 
sa ilang bagay na hindi ipinahayag ng Panginoon na tanging Diyos lang ang nakakaalam ay hindi na nila nakita ang 
gawa ng Diyos sa gawa ng Panginoong Jesus. Ang nakikita nila ay ang iilang maka-taong kahinaan ng Panginoon. 

Kung kinakailangang ilabas ng Panginoon ang mga lihim na bagay na tanging Diyos lang ang makagagawa ay 
ginagawa Niya. Ilan sa mga halimbawa ay gaya ng pag-uusap ni Natanael at Felipe (Juan 1:47-50); ikalawa ay ang 
itinatagong limang asawa ng babae (Juan 4:16-18), nalalaman Niya ang Kanyang magiging kamatayan (Mat. 26:2), 
nababasa rin ng Panginoon ang nasa puso ng Kanyang mga alagad (Lucas 9:47), alam Niya ang mga piano ng mga 
kaaway (Mat. 22:18), alam Niya kung sino ang magkakanulo sa Kanya, at alam Niya na sa pagtilaok ng manok ay 
tatlong ulit Siyang ipinagkaila ni Pedro (Lucas 22:34). Alam Niya ang masamang lagay ni Lazaro subalit hinayaan 
Niya itong mamatay, upang sa kamatayan nito ay lalong maluwalhati ang Diyos. Lahat ng ito ay mga kapahayagan 
na bagaman ang Panginoong Jesus ay nasa kalagayang tao, ang Kanyang kalikasan bilang Diyos ay naroon pa rin. 
Nagsilbing katitisuran sa kanila ang mga bagay na hindi ipinahayag ng Panginoon. Anumang katitisuran ang 
masumpungan natin sa Panginoong Jesus ay ito ang mangyayari: "At ang mahuhulog sa ibabaw ng batong ito ay 
madudurog: datapuwa't sinomang kaniyang malagpakan, ay pangangalating gaya ng alabok" (Mat. 21:44). Ito ang 
nakakalungkot na nangyayari ngayon sa pastulan na ipinagkatiwala sa kanya: sila ay nagkakabaha-bahagi. 

Hindi nawawala ang katangiang omniscient sa Panginoong Jesus at ito ay taglay Niya bilang Diyos sa Kanyang 
pagkakatawang-tao. Bilang tao naman ay limitado ang Kanyang kaalaman dahil ang katawang-lupa Niya ay hindi 
Diyos. Subalit ang Ama na nakakaalam ng lahat ng mga bagay na tumatahan sa Kanya ang Siyang naghahatid sa 
Kanyang katawang-tao ng mga kapahayagan (Juan 7:16-18). 

Ano ang panganib sa paniniwala nilang ito sa Panginoong Jesus? Una kong nalaman ang doktrinang ganito sa 
isang grupo ng mga iskolar na kung tawagin ay Jesus Seminar. Para sa kanila ang Panginoong Jesus ay isang 
karaniwang tao lamang. Hindi tutoong gumawa ng mga himala; wala raw Siyang kaalaman na Siya ay mabubuhay 
pagkamatay; at lalong hindi raw Niya alam na Siya ang Mesias. Ito ngayon ang linyang pinipilahan ni Pastor Efren 
at ng mga sumusunod sa kanya. Subalit sa Panginoong Jesus mismo ay malinaw na nagsabi kung sino Siya. Hindi 
tao ang hahatol kung sino Siya, dahil hindi Niya kailangan ang tao upang sumaksi sa Kanya. 

Noong sinabi ng Panginoong Jesus: "At sinabi sa kaniya ni Jesus, Ikaw ang nagsabi: gayon ma'y sinasabi ko sa 
inyo, Buhat ngayon ay inyong makikita ang Anak ng tao na nakaupo sa kanan ng Kapangyarihan, at pumaparitong 
nasa mga alapaap ng langit" (Mateo 26:64). Natutuhan kaya ng Panginoon ang mga salitang ito sa pag-aaral? Hindi 
ba't sa mga salitang ito ay inaari ng Panginoong Jesus na Siya ang katuparan ng Daniel 7:13-14? Sa dinami-dami 
ng mga naging guro sa Israel, kailan man ay walang nakapag-pahayag ng ganitong bagay na ginagawa ng 



Panginoong Jesus. Nalalaman Niya kung sino Siya at ano ang kalagayan Niya. Siya ang Diyos na nakakaalam ng 
lahat ng mga bagay. 

Kaya't ng marinig ni Caifas na saserdote ang mga salitang iyon ay pinunit niya ang kanyang damit. Alam ni 
Caifas na inaari ng Panginoon na Siya ang Diyos ng Israel. Hindi sa dahilang may ilang bagay Siyang hindi 
ipinahayag ay wala na ang Kanyang pagka-Diyos. Dahil kung hindi alam ng Panginoong Jesus kung sino Siya at 
ang mga hula sa Kanya, hindi na Siya hahantong pa sa hukuman ni Caifas. 

Kahit na sa pagkabuhay na muli ay naniniwala si Pastor Efren na ang Panginoong Jesus ay tao na limitado sa 
kaalaman. Kaya't ang kanyang pahayag o confession ay "hindi nalalaman ng Panginoon ang lahat ng bagay." Wala 
itong inspirasyon ng Espiritu Santo. Subalit ang pahayag ni Pedro sa Panginoon: "...nalalaman mo ang lahat ng mga 
bagay..." (Juan 21 : 17). Ito rin ang pahayag o confession ng napakaraming mananampalataya sa iisang Diyos. 

3. "At kung mayroon siyang pagka-Dios, hindi mangyayari ang kasulatan na siya ay naging tao sa paghubad niya 
ng kanyang pagka Diyos. Kaya nga siya ay nagutom, nauhaw, napagod, nasaktan, at namatay. Bilang Dios, siya ay 
WALANG KAMATAYAN. 1 Tim. 6:16. At bilang Dios, hindi siya MAKIKITA. Ngunit ang Panginoon ng Siya 
ay bumaba sa lupa bilang TAO lamang, siya ay nakita ng maraming tao kabilang na ang mga makasalanan." 

Minsan pa sa halip na magbigay linaw ang manunulat ay nagbigay siya ng higit na kalituhan. Hindi ko 
sinasabi na ang katawang-tao ng Panginoon ay may dalawang kalikasan dahil hindi pwedeng ang Kanyang laman 
ay maging Diyos, kundi naniniwala ako na noong Siya na nasa katawang-tao ay umiiral pa rin ang Kanyang pagka- 
Diyos ayon sa kapahayagan sa laman. Bilang tao Siya ay nakita ng lahat, nanalangin, napagod, nasaktan, at 
namatay. Ang katawang-tao ng Panginoon ang namatay at hindi ang Diyos na Espiritu. Kailan man ay hindi naging 
doktrina ng Bibliya na tawaging Diyos na naging tao ang Panginoong Jesus. Kaya't hindi problema sakali mang 
nakita ng marami ang Panginoon sa panahon ng Kanyang pagpapakita sa mundo. Ang problema ay ikinakabit nila 
ang titulong Diyos sa katawang-tao ng Panginoon at hindi Diyos na nagkatawang-tao, kaya't sila mismo ang 
gumagawa ng salungatan. Sa turo ng mga apostol ang Diyos ay tumatahan sa Panginoong Jesus. 

Una nating pag-usapan ay kung hinubad nga ba ng Diyos ang Kanyang pagka-Diyos? Sa Tagalog na Ang 
Bibliya ay ganito ang sinasabi: "Na siya, bagama't nasa anyong Dios, ay hindi niya inaring isang bagay na nararapat 
panangnan ang pagkapantay niya sa Dios, kundi bagkus hinubad niya ito, at naganyong alipin, na nakitulad sa mga 
tao" (Fil. 2:6-7). Pansinin natin na noong nasa katawang-tao ang Panginoon ay sinasabing hinubad Niya ang bagay 
na nararapat panangnan Niya na pagkapantay sa Diyos. Hindi Niya hinuhubad ang Kanyang pagka-Diyos. Ang 
wikang Griyego sa salitang "hinubad" sa talatang ito ay kenoo at sa salitang ito ay tama ang pagkakasalin ng 
Authorized Version na "of no reputation". Ginawa ng Panginoong Jesus ang Kanyang sarili na walang karangalan 
na hindi gaya ng Diyos ng Siya ay magkatawang-tao. Hindi Niya hinuhubad ang Kanyang pagka-Diyos kailan man 
na gaya ng isang sundalo, kapag naghubad ng uniporme ay nagiging karaniwang mamamayan na lamang. Sa halip 
na ipakita ng Panginoon ang Kanyang pagka-Diyos noong Siya ay nasa katawang-tao ay nakitulad Siya sa atin. 
Nang Siya ay nasa laman ay naranasan Niya ang libakin, duraan, batuhin na hindi nararapat sanang tanggapin ng 
isang Diyos, bagkus naging masunurin Siya hanggang sa kamatayan sa krus. 

Hindi hinuhubad ng Diyos ang Kanyang pagka-Diyos ng Siya ay magkatawang-tao, inalisan lamang Niya ang 
Kanyang sarili ng karangalan na nararapat sa isang Diyos dahil Siya ay nasa katawang-tao. Sa pagiging tao ay 
naranasan Niya ang lahat ng kahinaan na hindi nababagay sa Diyos, at ang ipagtabuyan sa mga bayan at ng 
Kanyang sariling sambahayan. Bagaman Siya ay nasumpungan sa pagiging tao ay naroon pa rin ang Diyos na 
nagpapakahayag sa mga tao sa pamamagitan ng taong si Jesus. Kaya't ang mababasa natin sa ibang salin: 
"...emptied himself (ASV); "...no reputation" (Webster); "...made himself nothing" (NIV). 

Subalit kung hindi tayo titingin sa maka-lamang bahagi ng Panginoon, makikita natin ang kapahayagan Niya sa 
mga alagad bilang Diyos: "Kung ako'y nangakilala ninyo ay mangakikilala ninyo ang aking Ama: buhat ngayon 
siya'y inyong mangakikilala, at siya'y inyong nakita. Sinabi sa Kanya ni Felipe, Panginoon ipakita mo sa amin ang 
Ama, at sukat na ito sa amin. Sinabi sa kanya ni Jesus, Malaon nang panahong ako'y inyong kasama, at hindi mo 
ako nakikilala, Felipe? Ang nakakita sa akin ay nakakita sa Ama, paanong sinasabi mo, Ipakita mo sa amin ang 
Ama" (Juan 14:7-9). 

Ang iba pang talata para salitang hinubad ay makikita natin sa Colossas 3:9. Ang salitang Griego na ginamit dito 
ay "apekdoumai" . Hindi ginamit sa Filipos 2:7 ang salitang yaon dahil hindi hinuhubad ng Diyos ang Kanyang 
pagka-Diyos kahit kailan na gaya ng balabal o gaya ng isang tao na hinubad na ang lumang pagka-tao. 

4. "At siya din ang nangaral na "mapalad ang may malinis na puso at makikita nila ang Diyos" Matthew 5:8. Kung 
Siya ay Dios sa mga panahong iyon, wala ng kabuluhan ang kanyang pangangaral dahil nandoon na siya at nakikita 



nila at sinabi pa ring walang sinomang makakakita sa Diyos at siya'y mamamatay Meron bang namatay sa 

nakakita sa kanya sa panahong siya'y nasa lupa? Wala. Dahil sa panahong iyon, hindi siya Dios kundi tao lamang." 

Kung sa paanong paraan makikita ang Diyos sa pang-apat na argumentong ito ay hindi rin malinaw. 
Nangangahulugan ba na makikita natin ang Diyos ayon sa Kanyang pagka-Diyos? Wala akong alam na nilalang 
ang maaaring makamalas sa Diyos ayon sa Kanyang kabanalan at kalikasan. Hihigitan ba ng mga tao ang mga 
anghel na sa tuwing humaharap sa luklukan ng Diyos ay nagtatakip ng kanilang mga mukha sa harap ang Diyos 
(Isa. 6:1-3; Ezek 1:11). Walang sinumang nilalang sa langit at sa lupa ang maaaring makakamalas sa kaanyuan ng 
Diyos. Subalit sa Bibliya ay maliwanag na sinabi ng Panginoon na ang mga may malinis na puso ay makikita ang 
Diyos. Paano itong sasang-ayon sa sinasabi nating hindi nakikita ang Diyos? 

Sa paanong paraan makikita ng tao ang Diyos? Walang iba kundi sa kaluwalhatian Niya. Gaya ng patotoo ni 
Juan sa mga tao: "At nagkatawang-tao ang Verbo, at tumahan sa gitna natin (at nakita namin ang kanyang 
kaluwalhatian, kaluwalhatiang gaya ng sa bugtong na Ama), na puspos ng biyaya at katotohanan." Ang Verbo ay 
Diyos at Siya ay nagkatawang-tao at nakita ng lahat sa Kanyang kapanahunan. Ginamit ang salitang "natin" dahil 
nakita Siya ng mga mabubuti at masasama. Sumunod ay sinabi ni Juan na "nakita namin ang kanyang 
kaluwalhatian." Sa pagkakatawang-tao ng Panginoong Jesus ay nakita ng mga alagad ang kaluwalhatian ng Ama sa 
taong si Jesus; isang bagay na hindi nakita ng mga di-sumampalataya sa Kanya. Kaya't kung may malinis kang 
puso, ang Diyos sa Kanyang kabutihan ay magpapakahayag sa iyo. Makikita mo ang kabutihan at kaluwalhatian ng 
buhay na Diyos. Subalit sa mga taong nagmamataas na pagkaraan ng dalawang libong taon ay magsasabing 
naliwanagan sila, hindi nila makikita kailan man ang Diyos, dahil sa pagkakatawang-tao pa lamang ng Panginoon 
ay nawala na ang Diyos. 

Ang kaluwalhatian ng Diyos ay nakita ng mga alagad sa Panginoong Jesus, subalit hindi kailan man nakita ng 
mga Judyong hindi sumampalataya sa Kanya. Ang nakikita nila ay isang karpintero na hindi nila malaman kung 
saan kumuha ng karunungan. Subalit sa mga alagad na sumusunod sa Kanya, ang nakikita nila ay ang Anak ng 
Diyos na may pangako ng buhay na walang hanggan. Kahit kailan ay hindi mamamalas ng mga Escriba at mga 
Fariseo ang kaluwalhatian ng Diyos sa laman ng Panginoong Jesus. Para sa kanila Siya ay isang matakaw, 
manlalasing, kaibigan ng mga makasalanan, at isang karaniwang-tao lamang. Subalit sa ating mga sumampalataya 
sa Kanya: Siya ay ang Diyos na Makapangyarihan sa lahat na nagkatawang-tao. Maging sa buhay ko at ng aking 
pamilya, lagi kong nakikita ang kamay ng Diyos na gumagabay sa amin. Kaya't laging naroon ang aming 
pasasalamat sa Kanya. Silang mga hindi sumampalataya sa Panginoon, bagaman buhay sa pisikal subalit patay sa 
espirituwal. 

Kaya't kung nais ni Pastor Efren at ng mga taga-sunod niya na makita ang Diyos ayon sa Kanyang esensya ay 
mabibigo sila. Walang nilalang ang makakamalas ng esensya ng Diyos dahil Siya ay walang limitasyon, 
samantalang tayo sa lahat ng bagay ay pawang mga limitado. Paanong mamamasdan ng isang limitado ang walang 
limitasyon? Parang ang gusto nilang mangyari ay sukatin ang Diyos na walang sukat sa limitado nilang panukat. Sa 
pananampalataya ng mga tumanggap ng himala ng Diyos sa panahon ng pangangaral ng Panginoon, nakikita nila 
ang Diyos sa pagka-tao ng Panginoong Jesus (Mateo 9:8; 15:31; 16:16; Mar. 2:12), isang bagay na hindi nakikita 
ng mga kawawang manggagawa na naligaw. 

Ang Lucas 7: 16 ay napakahalaga dahil dito ay sinasabi: "At sinidlan ng takot ang lahat: at niluluwalhati nila ang 
Dios, na sinasabi, Lumitaw sa gitna natin ang isang dakilang propeta: at dinalaw ng Dios ang kaniyang bayan." 
Kung ang mga salitang ito ay hindi katotohanan dapat sana ay sinaway na sila ng Panginoong Jesus. Subalit 
hinayaan ng Diyos na ito ay maisulat dahil ang Panginoon ang katuparan ng hula sa Isaias 35:4-6. Dumalaw ang 
Panginoong Diyos sa pamamagitan ng Kanyang pagkakatawang-tao. Nakita nila ang karpinterong si Jesus subalit 
sa Kanyang katauhan ay nananahan ang kapuspusan ng pagka-Diyos. Kung tumigil ang pag-iral ng Diyos sa 
pagkakatawang-tao ng Panginoon, paano pang matutupad ang talatang ito na dumalaw ang Diyos sa tao gayong 
wala na palang Diyos sa panahong iyon? 

Nang nasa katawang-tao ang Panginoon ay hindi nakikita ng GOC ang kaluwalhatian at kapahayagang ito ng 
Diyos, dahil dito, hindi sila kuwalipikado upang makita ang Diyos na hindi nakikita. Subalit si Moises ay natuwang 
magkaroon ng bahagi sa kahirapan ni Cristo apat na libong taon bago Ito ipinanganak (Heb. 11:26), dahil dito, 
nakita niya ang Diyos na hindi nakikita. Maliwanag ang sinabi ng sumulat ng Hebreo: "By faith he forsook Egypt, 
not fearing the wrath of the king: for he endured, as seeing him who is invisible" (Heb. 1 1 :27, KJV). Lahat ng 
Apostoliko maliban sa grupo nina Pastor Efren ay nakatingin sa Kanya na hindi nakikita na para bang abot-kamay 
na nakikita. Hindi ko alam kung paano nilang makikita ang mga bagay na ating nakikita dahil ang talagang 
tinitingnan natin ay Siya na hindi nakikita. Nakikita natin ang Diyos sa pamamagitan ng Panginoong Jesus. 



5. "Ang mga himala at makapangyarihan na gawa ng Panginoon ng Siya ay nasa lupa ay hindi nangangahulugang 
siya ay Diyos kundi bilang siya ay Anak ng Dios at Cristo. Juan 20:30-3; 14: 12." 

Kilala natin na ang Panginoong Jesus bilang Cristo at Anak ng Diyos, subalit wala akong alam na basehan na 
Siya ay nakakagawa ng mga himala bilang Cristo at Anak ng Diyos. Sinuportahan nila ng talata ang sinabi nila 
subalit ang pagkakakuha ay tinatawag na out of context. Nakakalungkot na talagang hindi nila nakita ang 
kaugnayan nito sa Panginoon bilang Diyos. 

Una nilang ibinigay ang Juan 20:30-33. Nang tiningnan ko ang talatang ito napansin ko na ito ay hanggang 
talatang 31 lamang, at walang 32 at 33. Tiningnan ko rin sa ibang salin ng Bibliya subalit hanggang talatang 31 
lang talaga. Marahil ay may sariling salin sila ng Bibliya na naglalaman ng talatang 32 at 33. Ang binibigyang diin 
sa Juan 20:30-31 ay ang pagkabuhay na muli ng Panginoon. Ang tanda ng pagiging Cristo o Mesias ng Panginoon 
ay hindi lamang ang mga himala kundi ang pagkabuhay na muli sa mga patay (Gawa 2:23-36). 

Pansinin nating muli ang talatang ito. Ang himala at makapangyarihang gawa raw ng Panginoon ay hindi dahil 
sa Siya ay Diyos kundi dahil Siya ang Cristo at Anak ng Diyos. Muli nating makikita na inalis nila sa eksena ang 
Diyos upang maitatag lamang ang kanilang sariling paniniwala. Kundi ang sinasabi sa talata: "Gumawa rin nga si 
Jesus ng iba't ibang maraming tanda sa harap ng kaniyang mga alagad, na hindi nangasusulat sa aklat na ito: 
Nguni't ang mga ito ay nangasulat, upang kayo'y magsisampalataya na si Jesus ay ang Cristo, ang Anak ng Dios; at 
sa inyong pagsampalataya ay magkaroon kayo ng buhay sa kaniyang pangalan." Ang ipinahayag ni Juan ay 
salungat sa sinabi ng batikang mangangaral. Ginawa ng Panginoon ang lahat ng mga himalang iyon upang tayo ay 
manampalatayang Siya ang Cristo at Anak ng Diyos; samantalang sa ipinanahayag ni pastor ay nakagagawa raw Si 
Jesus ng mga himala dahil Siya ang Cristo at Anak ng Diyos. 

Kailan man ay hindi tayo maniniwala sa tao kundi sa pahayag ng Bibliya. Kapag ang salita ng tao ay 
sumasalungat sa pahayag ng Bibliya ang papaniwalaan natin ay ang Bibliya. Kayo mismo ang humusga dahil ang 
mga salitang ito ay hindi sinalita ng ayon sa hiwaga. 

Ikalawang talata na ibinigay nila ay ang Juan 14:12 na nagsasabi: "Katotohanan, katotohanang sinasabi ko sa 
inyo, Ang sa akin ay sumasampalataya, ay gagawin din naman niya ang mga gawang aking ginagawa; at lalong 
dakilang mga gawa kay sa rito ang gagawin niya; sapagka't ako'y paroroon sa Ama." Wala tayong mababasang na 
ang pagiging Cristo at Anak ng Diyos ng Panginoon ay ang Kanyang mga himala, bagkus ang gumagawa ay ang 
Diyos na nasa Kanya ( tal. 10). Kung tayo ba ay makagawa ng bagay na gaya ng ginawa ng Panginoon ay 
nangangahulugan kaya na tayo rin ay mga Cristo at Anak ng Diyos? Kung makagawa tayo ng mga bagay na higit 
pa sa nagawa ng Panginoon, ito ay hindi dahil sa ating sarili kundi dahil ang Panginoong Jesus ay naparoon ng muli 
sa Ama. 

Hindi natin itinatangging Siya ang Cristo at Anak ng Diyos ng Siya ay nasa lupa. Mapanlinlang ang kanilang 
mga salita, tila baga itinataas nila ang Panginoon bilang Cristo subalit inaalis nila ang Diyos na may mahalagang 
kaugnayan sa Kanyang mga gawa. Alang-alang sa mangangaral na ito ay nais kong ipakita ang ilan pang talata na 
ang mga himalang ginawa ng Panginoon ay may kaugnayan sa Kanyang pagka-Diyos. 

Sa Mateo 9:1-8 ay makikita nating nagbigay ang Panginoong Jesus ng kapatawaran ng mga kasalanan sa 
paralitiko ng ito ay pagagalingin Niya. Agad ay pinaratangan ng mga Escriba at Fariseo ang Panginoong Jesus ng 
pamumusong dahil nalalaman nilang Diyos lang ang makapagbibigay ng kapatawaran sa tao (Marcos 2:7; Lucas 
5:21). Kung walang Diyos sa pagkakatawang-tao ng Panginoon ano ang kapamahalaan Niya upang magpatawad ng 
mga kasalanan na tanging Diyos lang ang makagagawa? Kung Siya ay hindi Diyos, naniniwala akong hindi Niya 
gagawin ang pagpapatawad ng mga kasalanan. Ang ginawa Niyang pagpapatawad ng mga kasalanan ay 
pagpapahayag na Siya ay Diyos. Hindi nagkamali ang mga Fariseo sa pagsasabing Diyos ang makagagawa niyaon, 
kaya't nasulat pa ang kanilang mga sinabi. Ang may malaking pagkakamali ay ang namumuno at kanyang mga 
manggagawa na tumanggap ng aral dahil wala silang makitang Diyos sa mga gawa ng Panginoon. 

Sa argumentong ito ay halata ang pagpipilit ng namumuno na iligaw ako pati na ang mga nakikinig sa kanyang 
argumento. Ang tanong niya sa akin ay kung inspirado ba ng Espiritu Santo ang mga Fariseo? Subalit ang sagot ko 
na hindi nila matanggap: ang mga sinalita ng mga Fariseo na nasulat ay pawang mga inspirado ng Diyos. Ang mga 
Fariseo ay hindi inspirado kundi ang lahat ng nasusulat sa Bibliya na sinalita nila. Sa katotohanan ay hindi ko 
makita ang kanila kinatatayuan sa Kasulatan, dahil ang gusto niyang paaminin na inspirado ang mga Fariseo ay 
ako. Kung sila ay talagang sa katotohanan, hindi na sana nila pipilipitin pa kung ano ang katotohanang nasusulat. 

Sa mga gawa ng Panginoon at higit sa lahat sa Kanyang mga salita ay nahahayag na Siya ay Diyos na 
nagpahayag sa laman. Ano ba ang magagawa ng isang taong wala sa Kanyang pagka-Diyos sa isang paralitiko? 
Magagawa ba niyang sabihin na tumayo ka o pinapatawad ang iyong mga kasalanan? Madaling sabihin ang 



salitang pinapatawad ka subalit hindi ang salitang "tumayo ka". Bilang pagpapatunay na Siya ay pinatawad, 
pinagaling Siya mula sa Kanyang karamdaman. Isang bagay na tanging Diyos lang ang makakagawa. 

Maging sa argumento ng pagpapatawad ay nagpilit rin silang pilipitin ang katotohana ng pagka-Diyos ng 
Panginoon. Sinumang tao ay maaari raw magpatawad ng mga kasalanan. Sumang-ayon ako dahil hindi ako 
lumalaban sa katotohanan. Subalit ang argumento niya sa akin, dahil ba nagpatawag ako ng mga kasalanan ay 
Diyos na rin ako? Hindi ganoon ang ipinapahayag ng Bibliya. 

Ang kasagutang ibinigay ko sa kanila na hindi rin nila matanggap ay ganito: kung ang tao ay nagkasala sa akin 
at humingi ng kapatawaran, sa pagpapatawad ko sa kanya ay hindi nangangahulugang Diyos ako. Subalit ang 
pagkakasalang nagagawa natin sa lahat ng tao ay pagkakasalang nagagawa natin sa Diyos. Kaya't noong sinabi ng 
Panginoon sa lumpo na pinapatawad ang iyong mga kasalanan ay pahayag sa lahat na Siya ang Diyos. 

Hindi lamang yan ang mga talatang nagpapahayag ng pagka-Diyos ng Panginoon. Makikita rin natin sa Lucas 
17:12-19 na noong nagbalik ang isa sa sampung bulag na pinagaling ng Panginoon ay niluwalhati nito ang Diyos. 
Kanino ibinigay ng bulag ang pagluwalhati? Sa Panginoong Jesus dahil Siya ang binalikan. Subalit malinaw na 
sinasabing ito ay para sa Diyos. Isa sa mga katunayan na ang Panginoong Jesus noong nasa katawang-tao ay hindi 
iniiwan o hinuhubad ang pagka-Diyos. Ang katawan na iyon ay tao, subalit sa katauhan Niya tumatahan ang Diyos 
na Espiritu. Siya ang nag-iisa at tunay na Diyos, dahil kung may ibang Diyos pa na nabubuhay hindi nito ibibigay 
sa iba ang kaluwalhatiang nararapat sa Kanya lamang. 

6. "Ang ating Panginoong HesuCristo mula ng ipaglihi at isilang hanggang siya'y mapako sa krus at mabuhay na 
maguli, siya ay nasa kalagayang tao at walang pagka-Dios sa kanya. John 8:40; John 20:17. Kaya nga nangyari sa 
Kanya ang kalooban o ang panukala na Siya, nagmula sa Ama, naging Anak at naging tao at muli niyang babalikan 
ito upang maging Dios muli at magpakailan man. John 6:62, John 16:28, 1 Cor. 15:27. At pag nangyari ito, 
mawawala na ang kalagayan niyang Anak at pagiging tao kundi magiging Dios na Siya at matupad na rin sa kanya 
ang Isaias 9:6 na siya'y tatawaging makapangyarihang Dios at walang hanggang Ama." 

Nilinaw rito ngayon ng sumulat na noong nasa katawang-tao ang Panginoong Jesus ay hindi Siya umiiral bilang 
Diyos. Naipakita natin sa pangalawang puntos ang katotohanang hindi nawala ang pagka-Diyos ng Panginoon 
noong Siya ay nasa katawang-tao. Daragdagan pa natin ang mga kapaliwanagan alang-alang sa katotohanan. 

Bago tayo magpatuloy ay pansinin muna natin ang mga talata na kanyang ibinigay. Muli nating sasabihin na 
hindi natin ikinakaila ang pagiging tao ng Panginoon, ang hindi natin matanggap ay ang sinabi nilang walang 
pagka-Diyos sa Panginoong Jesus. Ibinigay nila ang talatang Juan 8:40 bilang patunay nila na sa Panginoon ay 
walang pagka-Diyos. Muli ay labas sa konteksto ang kanilang intepretasyon. Tama lang na sabihin ng Panginoon 
na Siya ay tao noong nakikipag-usap Siya sa mga Judyo. Bilang tao ay hindi na Siya mapaniwalaan, paano pa 
Siyang paniniwalaan kung sasabihin Niyang Siya ay Diyos? Subalit sa Kanyang pagka-tao ay maliwanag Niyang 
ipinahayag ang pagka-Diyos Niya. Sinabi sa talata: "Datapuwa't ngayo'y pinagsisikapan ninyo akong patayin, na 
taong sa inyo'y nagsaysay ng katotohanan, na aking narinig sa Dios..." Bilang tao at isang propeta ay nangungusap 
sa Kanya ang Diyos, subalit sa tunay na kalalagayan: Siya at ang Diyos ay hindi magkaiba. Sa pagpapatuloy ng 
talata ay sinabi Niya: "Ang sa Dios ay nakikinig ng mga salita ng Dios: dahil dito'y hindi ninyo dinirinig, sapagka't 
kayo'y hindi sa Dios." Ang nagsasalita sa kanila ay hindi karaniwang tao: Siya ang Diyos na nagkatawang-tao. 
Nang hindi nila dininig ang salita ng taong si Jesus, ang hindi nila dininig ay ang Diyos na nagsasalita sa kanila. 
Maliwanag na gaya ng araw ang kahayagan ng Diyos sa pagkakatawang-tao ng Panginoon. Subalit kasinungalingan 
ang salita nila na walang pagka-Diyos sa Kanya, dahil ang talata na kanyang ibinigay ay nagpapahayag ng Kanyang 
pagka-Diyos. Kung sila ay hindi sa Diyos, hindi sila magsisipakinig sa mga salita ng Panginoon; subalit kung sila 
ay sa Diyos, makikinig sila sa sinasabi ng Panginoon. 

Wala ring sinasabi sa Juan 20:17 na walang pagka-Diyos sa Panginoong Jesus. Ang talatang ito ay kahawig ng 
nasa Juan 16:28 na may parehong kapahayagan ng Kanyang pagbabalik sa Ama. Kung iniisip nila na ang talatang 
ito ay literal na pagsampa o pag-akyat ay nagkakamali sila. Bilang tao ay nakikilala ng Panginoong Jesus ang Diyos 
na Kanyang Ama. Bilang Diyos na nagkatawang-tao ay babalikan Niya ang unang kalagayan (Juan 6:62). Hindi 
Siya tao na magiging Diyos kundi ang Kanyang katawang lupa ay isa ng maluwalhating katawan. Mula sa pagiging 
mapagpakumbabang-tao, Siya ngayon ay nagbalik sa kaluwalhatiang una Niyang iniwan. Ito ay naunawaan ni 
Caifas ng sinabi ng Panginoong Jesus: "At sinabi sa kaniya ni Jesus, Ikaw ang nagsabi: gayon ma'y sinasabi ko sa 
inyo, Buhat ngayon ay inyong makikita ang Anak ng tao na nakaupo sa kanan ng Kapangyarihan, at pumaparitong 
nasa mga alapaap ng langit" (Mateo 26:64). Hindi na Siya ang tao na kanilang tatanggihan, ipagtatabuyan, at 
papatayin. Makikita nila ang tunay na kalagayan ng tao na kanilang pinatay. 



Sa puntong ito ay nais kong kunin ang karagdagang kasagutan sa sinasabi ni Pastor Efren na "walang pagka- 
Dios sa kanya" sa mga salita ni David Bernard, sa kanyang aklat na pinamagatang The Oneness of God, sa pahina 
87 hanggang 88 ay ganito ang sinasabi: "We can resolve most questions about the Godhead if we properly 
understand the dual nature of Jesus. When we read a statement about Jesus we must determine if it describes Jesus 
as a man or as God. Moreover, whenever Jesus speaks in Scripture we must determine whether He is speaking as 
man or as God. Whenever we see a description of two natures with respect to Jesus, we should think of Spirit and 
flesh. 

"Sometimes it is easy to get confused when the Bible describes Him acting in both roles in the same story. For 
example, He could sleep one minute and calm the storm the next minute. He could speak as a man one moment and 
then as God the next moment. However, we must always remember that Jesus is fully God and not merely an 
anointed man. At the same time, He was fully man, not just an appearance of man. He had dual nature unlike 
anything we have, and we cannot adequately compare our existence or experience to His. What would seem strange 
or impossible if applied to a mere human becomes understandable when viewed in the context of One who is both 
full God and full human at the same time." 

Sa pahina 81 hanggang 82 ay ganito naman ang sinabi ni Bernard: "If any more proof is needed to demonstrate 
that Jesus is God, we can compare the attributes of Jesus with the attributes of God. In doing so we find that Jesus 
possesses all the attributes and prerogatives of God, particularly those that can belong only to God. In His 
humanity, Jesus is visible, confined to a physical body, weak, imperfect in power, and so on. In His divine nature, 
however, Jesus is a Spirit; for Romans 8:9 speaks of the Spirit of Christ. In His divinity, Jesus was and is 
omnipresent. For example in John 3:13 Jesus referred to "the Son of man which is in heaven" even though He was 
still on earth. His omnipresence explains why He could say in the present tense while on earth, "Where two or three 
are gathered together in my name, there am I in the midst of them" (Matt. 18:20). In other words, while the fullness 
of God's character was located in the human body of Jesus, the omnipresent Spirit of Jesus could not be so 
confined. While Jesus walked this earth as a man, His Spirit was still everywhere at the same time." 

Maliwanag ang sinabi ni David Bernard at sa katotohanan ay iyan ang makikita natin sa Kasulatan. Kaya't mali 
ang sinabi ni Pastor Efren na walang pagka-Diyos sa Panginoon noong Siya ay nasa lupa. Wala siya sa konteksto 
kundi pilit pinasusunod ng mangangaral ang Bibliya sa sarili niyang paniniwala. 

Hindi ko rin matanggap ang sinabi niya na: "...muli niyang babalikan ito upang maging Dios muli at 
magpakailan." Ibig niyang sabihin, mula sa panahong iniwan Niya ang pagka-Diyos ay muli Niyang babalikan ito. 
Subalit sa ebanghelyo ay napaka-aktibo ng Diyos sa mga gawa at pananalita ng Panginoong Jesus. Ang hindi 
paniniwalang may Diyos ay heretikong paniniwala at hindi sinusuportahan ng Bibliya. 

Isa pa sa nais kong pansinin rito ay ang sinabi niya, sa pagbabalik ng Panginoon bilang Diyos ay doon 
matutupad ang Isaias 9:6 na Siya ay tataw aging makapangyarihang Diyos at walang hanggang Ama na isang 
maling presentasyon na naman. Ang hinulaan ni Isaias ay ang batang ipapanganak at hindi ang Kanyang 
pagkabuhay na muli. Kaya't ng isilang ang Panginoon hindi nawala ang Kanyang pagka-Diyos, Siya pa rin ang 
makapangyarihang Diyos at walang hanggang Ama. Lahat ng katangiang binanggit ni Isaias ay katangian ng 
pangalan ng Panginoong Jesus. Halos hindi ko na mabilang ang mga talatang binibigyan nila ng mga maling 
interpretasyon. 

7. Sa kanyang konklusyon ay maliwanag niyang sinabi: "Kung iisa ang Diyos at wala nang iba at kung ito ay ang 
ating Panginoong Hesucristo, noong siya'y nagkatawang-tao, iyon ang panahon na nawala ang Diyos sapagkat 
siya'y naging tao. At ito yaong tinutukoy na mahigit 34 taon na walang Diyos kahit na saan lalo na sa langit dahil 
siya ay bumaba at naging tao. At bilang tao, hindi siya Dios noon." 

LUMALABAS SA KANYANG MGA SALITA NA ANG DIYOS AY ISANG UNIPORMENG SUOT NG 
PANGINOON NA HINUBAD NOONG SIYA AY NAGKATAWANG-TAO, SA PAG-AKYAT NIYA SA 
LANGIT AY MULING BABALIKAN ANG UNIPORMENG IYON UPANG MAGING DIYOS MULI 
HANGGANG MAGPAKAILAN MAN. 

Sinabi ni David: "Ang mangmang ay nagsabi sa kanyang puso, walang Dios..." (A wit 14:1). Hindi mamumutawi 
sa bibig ng isang pantas na tao ang salitang walang Diyos, sapagkat kailan man ang Diyos ay hindi magbabago: 
Siya ang kahapon, ngayon, at magpakailan man. Kung sa loob ng 34 na taon ay walang Diyos, hindi pala Siya ang 
Diyos kahapon. Paano kung bukas ay hindi na Siya maging isang Diyos muli? 

Ang 34 na taon ay napakahabang panahon para sa isang tao. Anong pag-iingat galing sa Diyos ang natamasa ng 
mga taong nabubuhay na maka-Diyos sa panahong iyon? Anong paghuhukom naman kaya ang matatanggap ng 



mga gumawa ng kasamaan sa panahong iyon? Nakatakas na kaya sila sa paghuhukom dahil sa panahong iyon ay 
walang Diyos? 

Isa pa rin sa hindi biblikal na ipinahayag nila ay mula sa pagiging tao ay muling Siyang magiging Diyos. Wala sa 
katuruan ng mga Apostol maging ng mga sumunod sa mga Apostol ang may paniniwala na ang tao ay naging 
Diyos. 

May Tao Ba Na Nagiging Diyos? 

Mula sa pagka-buhay na muli ang maka-taong kalikasan ng Panginoon kailan man ay hindi naging Diyos. Ito ay 
hindi na umiral mula sa Kanyang pag-akyat sa langit bilang tao. Sa pagka-buhay na muli ang katawan iyon ay hindi 
na binubuo ng laman kundi isa ng maluwalhating katawan. Ito ang kahulugan ng salitang ipinahayag niya kay 
Caiphas na sinasabi: "At sinabi sa kanya ni Jesus, Ikaw ang nagsabi: gayon ma'y sinasabi ko sa inyo, Buhat ngayon 
ay inyong makikita ang Anak ng tao na nakaupo sa kanan ng Kapangyarihan, at pumaparitong nasa mga alapaap ng 
langit" (Mat. 26:64). 

Ayon sa kautusan hindi nararapat na pupunitin ng saserdote ang kanyang kasuotan (Lev. 21:10). Ginawa ng 
saserdote ang paghapak sa kanyang kasuotan dahil naunawaan niya ang ibig sabihin ng Panginoon. Ang pag-upo sa 
kanan ng kapangyarihan ay ang muling pagbabalik ng Panginoon sa dati Niyang kalagayan na Diyos na nasa 
kapamahalaan. Kaya't para sa saserdote ito, isang malaking pamumusong ang sinalita ng Panginoon. 

Ang isang maluwalhating katawan ay hindi na binubuo ng laman at dugo, subalit sa kalagayan ng Panginoong 
Jesus ay naroon pa rin ang Kanyang laman at buto. Pagpapatunay na ang Kanyang katawan ay hindi nanatili sa 
libingan. Ito rin ang kaluwalhatiang tinutukoy na Pablo na magiging atin sa pagkabuhay na muli. Para sa 
Panginoong Jesus: ang pagtataglay ng maluwalhating katawan ay tanda ng Kanyang pag-iral bilang Anak ng Diyos. 
Sa Kanyang ikalawang pagbabalik ay isusuko Niya ang pagiging Anak dahil ang gampanin nito ay natupad na. 
Aalisin Niya ang pagiging Anak at kikilalanin nating Siya ang nag-iisang Diyos (1 Cor. 15:26-27). 

Isa pang katanungan sa kanila ay: kailan ba tinawag na "walang hanggang Ama" ang Panginoong Jesus? Ang 
ipinaliwanag ng mangangaral ay kapag nawala na ang Kanyang pagiging Anak ay doon matutupad "ang Isaias 9:6 
na siya'y tatawaging makapangyarihang Dios at walang hanggang Ama." Hindi nila naunawaan ang ipinahayag ni 
Isaias. Ayon sa sinasabi ng hula: "Sapagka't sa atin ay ipinanganak ang isang bata, sa atin ay ibinigay ang isang 
anak na Make; at ang pamamahala ay maaatang sa kaniyang balikat: at ang kaniyang pangalan ay tatawaging 
Kamanghamangha, Tagapayo, Makapangyarihang Dios, Walang hanggang Ama, Pangulo ng Kapayapaan." 
Nangangahulugan na mula pa sa pagkabigay sa pangalan ng bata ay taglay na nito ang titulong Makapangyarihang 
Dios at Walang hanggang Ama. Kaya't kasinungalingan na sabihing sa pagkakatawang-tao ng Panginoong Jesus ay 
walang Diyos sa loob ng 34 na taon, dahil sa lahat ng angulo ay naroon ang Diyos. 

Kung Walang Diyos ay Paano Na? 

Tanging mga nadaya at mga mangmang ang makapagsasabi na walang Diyos. Sa ating mga sumasampalataya ay 
laging nariyan ang Diyos. Kapag nawalan ng Diyos sa loob ng 34 na taon ano ang maaaring maganap? Ang mga ito 
ay kailangan nilang sagutin. 

1. Mawawalan ng kabuluhan ang mga papuri at pagsamba ng mga maka-Diyos. 

Dahil sa paniniwalang walang-Diyos sa loob ng 34 na taon, ano ang kabuluhan ng pagpupuri at pagsamba ng 
mga taong maka-Diyos? Lalabas na walang kabuluhan ang kanilang pagsamba dahil wala pala silang Diyos na 
sinasamba, dahil ang Panginoong Jesus na may-suot ng unipormeng-Diyos ay naghubad muna. Lalabas na ang mga 
maka-Diyos ay parang mga nasa entabladong nagpupuri na wala palang pinupuri at niluluwalhati, dahil wala ngang 
Diyos sa loob ng 34 na taon. 

2. Paano ng magiging makatotohanan ang mga katangian ng Diyos? 

Kung akong isang karaniwang-tao ay hindi matanggap ang doktrinang walang Diyos sa loob ng 34 na taon, 
paano kaya nila mapapasang-ayon ang tunay na Diyos sa maling aral na iyan? Kahit linggo-linggo ang kanilang 
pagtitipon sa pananambahan ay naniniwala akong hindi katanggap-tanggap sa Diyos ang kanilang pagsamba, dahil 
ang itinuturo nila ay aral na ng tao. Kapag nawalan ng Diyos sa loob ng 34 na taon ay sasalungatin nito ang mga 
katangian ng Diyos. Tingnan natin ang ilan sa mga yaon: 



a) Omnipresence. 

Ang pagiging omnipresent ng Diyos ay hindi nila sinasampalatayanan kaya't magbibigay tayo ng lugar upang 
gumawa ng panibago at malalimang pag-aaral dito. Ang pagiging omnipresent ng Diyos ay sa lahat ng oras at hindi 
sa isang saglit lamang na noong tayo ay nanalangin kundi lagi Siyang nariyan. Kung wala na roon ang Diyos, 
nakakalungkot dahil wala ka ng kasama. Subalit kung kasama ko ang Diyos kahit saan, kahit pa ang tumalon sa 
bangin ay gagawin ko kung iuutos Niya ito sa akin, dahil pangako Niyang sasamahan ako. Dahil walang Diyos 
noong nagkatawang-tao ang Panginoon, nagiging walang kabuluhan ang pagsamba ng mga banal dahil hindi nila 
kasama ang Diyos 

b) Hindi-Nagbabago. 

Likas sa tao ang pagbabago subalit hindi sa Diyos. Isa sa maluwalhating katangian Niya ay hindi nagbabago 
(Mai. 3:6). Siya ang kahapon, ngayon, at magpakailan man. Kung ang Diyos ay nawala sa pagiging Diyos dahil sa 
Kanyang pagkakatawang-tao, lumalabas na may nagiging pagbabago sa pagka-Diyos Niya sa pagsasakatuparan ng 
Kanyang mga piano. Kung noon ay tumigil ang Kanyang pagka-Diyos, baka bukas ay tumigil muli ito sa hindi 
natin mahulaang dahilan. Lumalabas ngayon na sa buong katangian ng Diyos ay may salungatan, at iyan ay 
imposible. Subalit sa doktrina ni Pastor Efren kung kahapon ay nawala Siya sa pagiging Diyos; baka bukas ang 
kabutihan Niya ay mapalitan na ng kasamaan dahil hindi pala Niya kayang mapanatili ang Kanyang pagiging 
Diyos. Ito pa ang magiging malubha: sa ngayon ay seryoso Siya sa pagliligtas sa atin, paano kung bukas ay bigla na 
lamang Niya tayong paglaruan? Dahil bilang Diyos ay kaya Niyang gawin ang lahat ng mga bagay. Napakalaking 
salungatan sa mga katangian ng Diyos ang kanilang doktrina. 

c) Ang Diyos na walang limitasyon. 

Ang lahat ba ng bagay ay magagawa ng Diyos? Lahat ng bagay ay magagawa ng Diyos maliban sa ipagkaila 
ang Kanyang sarili (Mat. 19:26; 2 Tim. 2:13). Sa tao ay likas ang kasinungalingan, na maging ang Diyos ay 
ibinababa niya sa sarili niyang pamantayan. Kinalimutan ni pastor na ang Diyos ay hindi nasasakop ng anumang 
batas ng sanlibutang ito maging ng batas ng lohiko. Maraming gawa ang Diyos na hindi maipapaliwanag at hindi 
nasasakop ng mga batas ng sanlibutang ito, at kapag hindi nila maipaliwanag ay sasabihin nilang huwag ng 
paniwalaan yaon. Dahil sa hindi nila maipaliwanag ang dalawang kalikasan ng Panginoon noong Siya ay nasa 
katawang-tao kaya't sinabi nilang hindi katotohanan yaon. Ang mga ito ay bibigyan natin ng hiwalay na paliwanag. 
Dahil sa hindi rin nila maipaliwanag kung paanong nangyayari na ang Diyos ay nasa lahat ng dako kaya't sasabihin 
nilang ito ay wala ng basehan, bagaman napakalinaw ng basehan. 

Bago mangyari na ang Diyos ay nagkatawang-tao, nakita na ang Diyos sa anyong tao noong panahon ni 
Abraham (Gen. 18:1). Sa blogspot ng isang mataas na manggagawa na si Juancho Amon ay ganito ang sinabi niya: 
"One cannot call God if he is a man and man certainly is not God because it is contrary to his nature." Tumigil rin 
kaya ang pagka-Diyos Niya sa panahong kasama Niya si Abraham? Dito ay wala silang ipinaliwanag. Dahil Siya 
ay nakita sa pagiging-tao sa panahong iyon kaya't sa tingin ko ay sasabihin nilang wala Siya sa kalagayang Diyos. 

Nawalan kaya ng Diyos sa langit noon dahil kasama Niya si Abraham? Hindi rin nila naipaliwanag ito. Hindi 
lamang iyon: ang Diyos ay kumain ng mga pagkaing inihanda ni Sara, ibig bang sabihin ay nangangailangan ang 
Diyos ng mga bagay na materyal na gaya natin? Sa ating mga naniniwala sa omnipresent God ay walang 
problemang ipaliwanag ito, subalit sa kanila na nagbibigay limitasyon sa magagawa ng Diyos ay baka wala ring 
Diyos sa kapanahunang iyon, dahil nakita Siya sa anyong tao na salungat sa Kanyang kalagayan, kasabay nun ay 
nagtatanghalian pa Siyang kasama ni Abraham. 



3. Ano na ang mangyayari sa buong kalawakan? 

Sinasabi sa Hebreo 1:3 na Diyos ang umaalalay sa buong sanlibutan. Kung nawalan ng Diyos sa loob ng 34 na 
taon ay sino kaya ang sumunod na umalalay sa buong sanlibutan? Ayon sa kanila, ang lahat ng mga bagay sa 
sanlibutang ito ay ipinagkatiwala ng Diyos sa mga anghel. Ginamit nilang talata ay ang Hebreo 1:14 at 2:5. Ito ang 
isa sa mga doktrina nila na hindi ko nalalaman, subalit ng aking pag-aralan ay hindi rin tugma sa tamang 
interpretasyon. 

Imposibleng anghel dahil sinabi ng Hebreo na ang Diyos mismo ang umaalalay sa lahat ng mga bagay (1:3). 
Tutoong kung mag-uutos Siya sa mga anghel at kapag nagawa ng mga anghel ang inutos Niya ay Siya pa rin ang 



may gawa nito. Subalit pagdating sa pamamahala sa mundo noong nagkatawang-tao Siya ay wala tayong mababasa 
na ipinamahala Ng Diyos sa mga anghel ang pag-iingat sa mundo pati na sa buong kalawakan. Malinaw ang 
Hebreo 1:3 na nagsasabing Diyos ang umaalalay sa buong sanlibutan, kaya't kung ang Diyos ay nawala sa Kanyang 
pagka-Diyos ay wala ng aalalay rito. 

Maging ang mga panalangin sa panahong nagkatawang-tao ang Panginoon ay mga anghel rin daw ang 
tumatanggap at tumutugon. Isa na namang hindi Biblikal na kapahayagan dahil sa buong Bibliya ay makikita natin 
na ang dumirinig ng mga panalangin ay walang iba kundi ang Diyos. May mga pagkakataong gumagamit Siya ng 
anghel upang ihatid sa tao ang kasagutan gaya ng ginawa ng Diyos kay Daniel (10:10-11). Subalit sa kabuuan ng 
Bibliya ay wala tayong mababasang inutusan ng Diyos na tumanggap ang mga anghel ng mga panalangin ng mga 
tao. Ang Diyos pa rin ang direktang tumatanggap ng mga panalangin ng lahat ng mga banal. 

Ayon sa Hebreo 1:3, "Hindi baga silang lahat ay mga espiritung tagapaglingkod, na mga sinugo upang 
magsipaglingkod sa kapakinabangan ng mangagmamana ng kaligtasan?" Makikita natin rito na ang ipinagkatiwala 
sa mga anghel ay ang mga tagapag-mana ng kaligtasan. Sila ang mag-iingat sa mga banal sa tuwing may pag-atake 
na ginagawa ang mga demonyo, o kung sila ay manganganib sa anumang sitwasyon (A wit 91:11). Ito ay isang 
benepisyong mayroon tayo na wala ang mga hindi sumasampalataya. Subalit may mga bagay na hindi 
ipinagkatiwala ang Diyos sa mga anghel, "Sapagka't hindi niya ipinasakop sa mga anghel ang sanglibutang 
darating, na siya naming isinasaysay" (Heb. 2:5). Hindi lang ang sanlibutang darating kundi pati na ang buong 
kalawakan sa kasalukuyan ay hindi ipinasakop ng Diyos sa mga anghel upang alalayan ng mga ito. Diyos lamang 
ayon sa sinasabi ng Bibliya ang umaalalay sa buong sanlibutan, at aalalayan Niya ito sa kasalukuyan hanggang sa 
darating. 

Ang 34 na taon ay masyadong napakahaba upang mawalan ng Diyos. Sa loob lamang ng isang segundo na 
walang umalalay sa buong kalawakan, ang lahat ng mga planeta ay maaaring magkabanggaan sa isa't-isa, dahil ang 
isang segundong paglihis nila sa itinakda ay napakalaking pagkakamali na sa buong kalawakan. Subalit walang 
napahamak sa buong kalawakan na nilikha ng Diyos. Patunay na patuloy inaalalayan ng Diyos ang sanlibutang ito. 

Narito ang Diyos sa Panahon ng Panginoong Jesus 

Ang pinatutunayan natin sa kabuuan ng kabanatang ito ay hindi nawala ang Diyos sa loob ng 34 na taon, sa 
panahon ng pagkakatawang-tao ng Panginoon. Sa argumentong inilathala ng nanggagaawa sa internet ay ganito ang 
sinasabi: "A human is not God; likewise a God is not a human for they are contrary in nature and attributes. Thus, 
God made an extreme sacrifice when He decided to become Human. The Great Omnipotent Spirit Vanished (a big 
heresy, mine) to become a Man. He left heaven, so, there is no God there. On earth, He is human, therefore not God 
either. Thus, there is no God existing anywhere at that certain point in time. From conception in the womb of Mary 
until the crucifixion, approximately 34 and Vi year, God is on vacation leave (Juancho Anion's greatest heresy). No 
God anywhere! Can you point any? (Actually, He is out for a mission but not as performing God.) In doing so, He 
satisfactory fulfilled what is needed, for human's sake" (www.juan-amon.blogspot.com). Maliwanag na ang 
kanilang argumento ay heresy. 

1) Walang batayan. 

Ang doktrinang nawalan ng Diyos ng magkatawang-tao ang Panginoon mula sa sinapupunan ni Maria hanggang 
sa Kanyang kamatayan ay walang batayan. Mula sa aklat ni Mateo hanggang kay Juan ay makikita nating aktibo 
ang Diyos sa mga pangangaaral at sa mga gawa ng Panginoong Jesus. Wala tayong mababasa kahit na isang 
talata na ang Diyos Ama ay tumigil sa pag-iral dahil nagkatawang-tao sa pamamagitan ng Panginoong Jesus. Lahat 
ng yaon ay puro kasinungalingan kaya't makikita natin wala silang maibigay na talata sa Bibliya upang sumuporta 
sa kanilang Diyos na nagbabakasyon. Mula Mateo hanggang sa aklat ni Juan ay binanggit ang salitang Diyos ng 
mahigit 300 ulit. Ito ay kontra sa salitang "walang Diyos" na kahit isang talata ay wala tayong mababasa. Sino ang 
paniniwalaan natin: sila o ang Bibliya? Sa doktrina nila ay may kapahamakan, subalit sa tunay na aral ng Diyos ay 
may buhay na walang hanggan. 

2) Ang Diyos ay nagsalita. 

Kailan man ay hindi natin matatanggap na nawala ang Diyos sa pagkakatawang-tao ng Panginoon dahil ito ay 
isang malaking kasinungalingan at salungat sa mga pahayag ng Bibliya. Kapag sinasabi nating nawalan ng Diyos, 
ang buong Bibliya ay sinalungat na natin. Subalit makikita natin na ang Diyos ay naroon at nagsalita ng hayagan sa 



mga alagad ng dalawang ulit (Mateo 3:17; 17:5). Ang Diyos ay hindi nangangailangan ng sinumang magpapatotoo 
para sa Kanya. Kung walang Diyos na umiiral sa panahong iyon ay sino ang nagsalitang ito? Huwag na sana nilang 
palalain ang kanilang kasinungalingan kundi sumuko na sila sa katotohanan ng Diyos. 

Sa aming debate ay dito lalong nahayag ang pandaraya na itago nila ang Diyos. Unang argumento nila sa akin, 
kung i-record daw ba niya sa isang tape recorder ang boses niya, masasabi ko raw bang hindi na siya ang 
nagsasalitang iyon? Ang sagot ko ay "oo" siya pa rin iyon. Kahit wala na siya at ang natira na lang ay ang record ng 
boses niya ay siya pa rin iyon. Subalit ang tanong ko sa kanya na hindi niya sinagot ay kung ganoong paraan o 
method ba ang ginawa ng Diyos upang magpatotoo para sa Panginoong Jesus? Hindi niya sinagot ang tanong 
bagkus sinundan niya ito ng katanungang, siya ba o ako ay hindi maaaring tumawag ng anak kahit na kaninong tao? 
Ang sagot ko ay "oo" maaari kang tumawag ng anak sa mas nakababata sa iyo. Dito ay muli ko silang tinanong 
kung sino ang tumawag rito na Anak sa Panginoon. Wala silang maipakita kundi anghel rin daw iyon. Muli ko 
silang hinanapan ng talata kung sinong anghel ang tumawag na Anak sa Panginoon, wala rin silang maipakita. 

Nang ipakita ko ang Juan 8:18 ay labis ang kanilang pagtanggi sa sinabi ng Panginoon: "Ako ang nagpapatotoo 
sa akin din, at ang Amang nagsugo sa akin ay nagpapatotoo sa akin." Diyos mismo ang sumasaksi na dapat nating 
pakinggan ang Panginoong Jesus. Gagawin ba nating sinungaling ang Panginoong Jesus na anghel o tape recorder 
lamang ang nagsalita? Paano kung makapag-pakita pa tayong muli ng isang talata na walang pag-aalinlangang 
Diyos Ama ang nagsalita? Hindi ito makikita ng isang nabubulagan subalit kagalakan naman sa ating mga 
kumikilala sa tunay na Diyos. Sa panalangin ng Panginoon: "Ama, luwalhatiin mo ang iyong pangalan. Dumating 
nga ang isang tinig sa langit, na nagsabi, Niluwalhati ko na at muli kong luluwalhatiin" (Juan 12:28). Ang 
niluluwalhati ng Panginoon ay ang pangalan ng Diyos, ngayon ang naluluwalhati sa kanila ay anghel. Nagsabi ang 
Panginoon na luwalhatiin ng Diyos Ama ang pangalan Niya, paanong masasabi ng anghel na Siya ay may 
pangalang maluwalhati? Diyos ang dumirinig sa Panginoon kaya't ang tumugon na iyon ay walang iba kundi ang 
Diyos. 

3) Si Cristo ay nanalangin sa Diyos. 

Pinatutunayan natin sa pahinang ito na hindi nawawala ang Diyos sa pagkakatawang-tao ng Panginoon. Ang 
argumento ni Ptr. Efren sa aming debate tungkol dito, ang tumatanggap raw ng mga panalangin sa panahon na iyon 
ay ang mga anghel. Sa argumento niya: "Hindi ba't anghel ang naghahatid ng ating dalangin sa Diyos at anghel rin 
ang ginagamit ng Diyos upan tugunin ang ating mga dalangin?" May pagkakataon sa Bibliya na ginagamit ng 
Diyos ang mga anghel upang tugunin ang mga panalangin ng mga banal. Halimbawa ay noong humiling si Daniel 
na maunawaan ang pangitain na nakita sa tabi ng ilog ng Ulai. Ipinadala ng Diyos si Gabriel upang ipaunawa kay 
Daniel ang pangitain (Dan. 8:19). Isa pa rin dito ay ang nasusulat sa Apocalipsis 8:3-4 na ipinapakitang isang 
anghel na iba sa mga nauna ang may dala ng panalangin ng mga banal at inihain ito sa trono ng Diyos. Ang anghel 
na ito ay may kamangyan na naging karagdagan sa panalangin ng mga banal. Kaya't noong nasa katawang-tao raw 
ang Panginoon ay mga anghel ang tumatanggap ng panalangin ng mga banal. 

Muli ay masasabi nating napakahina ng kanilang mga argumento. Una ay wala silang maipapakita sa 
ebanghelyo na mga anghel ang tumatanggap ng panalangin ng mga banal. Kaya't kung walang talatang 
nagpapahayag nito ay hindi natin paniniwalaan. Ang pinaniniwalaan natin ay naroon ang Diyos at dumirinig ng 
mga panalangin. 

Kung talagang walang Diyos sa panahong Siya ay nasa katawang-tao, dapat ay mayroon na Siyang kapahayagan 
na tumigil pansamantala ang Kanyang pag-iral bilang Diyos. Ang problema ay wala tayong makikita kahit na isang 
talata ang nagsasabing tumigil pansamantala ang Diyos sa kalagayan Niya. Ang Panginoon noong nasa katawang- 
tao ay maraming ulit na nagpakita ng halimbawa ng pananalangin. Kung wala ngang Diyos ay Siya ang unang 
makakaalam. Bakit pa Niya gagawin ang manalangin gayong wala naman palang Diyos na dumirinig ng Kanya? 
Ang alam ng Panginoong Jesus ay naroon ang Diyos Ama na dumirinig ng Kanyang mga panalangin. Kaya't sa 
pananalangin ng Panginoon ay Kanyang sinabi: "Ama, nagpapasalamat ako sa iyo, na ako'y iyong dininig (Juan 
11:41). Sino ang dumirinig sa panalangin ng Panginoong Jesus, anghel ba o ang Ama? Ang sagot ng mga GOC, 
"anghel!" Sino kaya ang sinungaling sila o ang Panginoong Jesus? Sa sumusunod na talata ay sinabing muli ng 
Panginoon: "At nalalaman ko na ako'y lagi mong dinirinig..." Sino ang nakikinig sa Panginoon, anghel ba o ang 
Ama? 

Kailan man ay hindi nalinlang ang Panginoon ng mga Escriba at Fariseo, Siya pa ba ang manlilinlang sa atin sa 
pagpapakita Niya ng mga panalanging wala namang Ama na nakikinig? 



Ang kabuuan ng Juan kapitulo 17 ay panalangin ng Panginoon sa Ama. Sa kabuuan ng panalangin Niya roon ay 
walang pahiwatig man lamang ng pakunwari na anghel ang nakikinig sa Kanya. Ang Kanyang panalangin ay 
direktang sa Ama at hindi sa kanino pa mang anghel. 

4) Ang Diyos ay gumagawa. 

Kung nawalan ng Diyos sa panahon ng pagkakatawang-tao ng Panginoon, kung gayon kasinungalingan ang 
patotoo ng Panginoong Jesus: "Datapwa't sinagot sila ni Jesus, hanggang ngayo'y gumagawa ang aking Ama, at 
ako'y gumagawa" (Juan 5:17). Ang ginamit na kapamahalaan dito ng Panginoon ay hindi ang Kanyang sarili kundi 
ang Ama na Kanyang sinusunod. Dahil gumagawa ang Ama na kasama Niya kaya't Siya ay gumagawa rin. Kung 
walang Ama na gumagawa ay nakasisiguro akong hindi gagawa ang Panginoong Jesus. Ang Panginoong Jesus ay 
hindi mandaraya upang gamitin ang Diyos sa pansariling hangarin. Gumagawa Siya dahil gumagawa ang Diyos. 

Sa pag-aaral na ito ay iisa ang ating magiging konklusyon: ang Diyos ay hindi nawawala sa panahong 
nagkatawang-tao ang Panginoong Jesus. 



2. Nasa Lahat ba ng Dako ang Diyos? 

Ang kauna-unahang tao na nalaman kong nagbigay katanungan sa pagiging omnipresent ng Diyos ay si Eli 
Soriano ng Ang Dating Daan. Nagulat ako na may isang Apostolikong mangangaral ang hindi rin naniniwala na 
ang Diyos ay omnipresent. Hindi ko alam kung ito ba ay matagal na nilang doktrina o kinopya lang kay Soriano. 
Ang salitang omnipresent ay isa sa mga katangiang Diyos lamang ang nagtataglay na ang ibig sabihin ang "Diyos 
ay nasa lahat ng dako." 

Sa ganitong paraan nila ipinaliwanag kung bakit hindi sila naniniwala sa pagiging omnipresent ng Diyos: "Isa. 
46:9-10 na kahit saan mang dako ay alam niya, kung kanyang gugustuhin at kayang-kayang abutin sa anomang 
sandali. Ngunit hindi nangangahulugan na literal siyang nasa lahat ng dako at walang bakanteng space dahil naroon 
siya. Genesis 21:17. Mula sa langit narinig niya. " 

Sa pahayag na ito ay pinaghalo ng mangangaral ang dalawa sa katangian ng Panginoong Diyos: ang omniscient 
at omnipresent. Pinalalabas niya na ang pagiging omnipresent ng Diyos ay hindi katotohanan, kundi base sa 
Kanyang kaalaman ay nalalaman Niya ang nangyayari sa lahat ng dako. Maliwanag nilang sinabi: "Hindi dapat 
sabihin at ituro na ang Diyos ay nasa lahat ng dako, una wala itong basehan sa kasulatan." Kaya't sa ngayon ay 
kumpirmadong hindi na nila itinuturong ang Diyos ay ominipresent. Nais kong ibigay dito ngayon ang tunay na 
ipinahayag ng Bibliya. 

Ang ibig sabihin ng salitang omnipresent ay ang Diyos ay nasa lahat ng dako. Positibong ipinahayag ng Bibliya 
ang katangiang ito ng Diyos. Ganito ang sabi ni David: "Saan ako paroroon na mula sa iyong Espiritu? O saan ako 
tatakas na mula sa iyong harapan? Kung sumampa ako sa langit, nandiyan ka: kung gawin ko ang aking higaan sa 
Sheol, narito, ikaw ay nandoon. Kung aking kunin ang mga pakpak ng umaga, at tumahan sa mga pinakadulong 
bahagi ng dagat; Doon ma'y papatnubayan ako ng iyong kamay, at ang iyong kanang kamay ay hahawak sa akin." 
(Awit 139:7-10). Maliwanag na sinabi ni David na saan man siya magpunta ay naroon ang Panginoong Diyos. 
Hindi niya sinabing saan man siya magpunta ay nalalaman ng Diyos. Iyon ang pinaka-simpleng kapaliwanagan at 
dapat nating sampalatayanan. 

Subalit ang tanong nila ay paanong nagagawa ng Diyos ang gayong bagay o paano itong nangyayari? Ibig bang 
sabihin na naroon Siya sa lahat ng dako sa kabuuan pa rin ng Kanyang pagka-Diyos? Ito ang katotohanan: tayong 
mga tao ay may limitasyon, kaya't hindi natin kakayaning ipaliwanag sa limitadong wika ng tao ang Diyos na 
walang limitasyon. Hindi kakayaning pagkasyahin sa limitadong isipan at wika ng tao ang Diyos na hindi 
malilimitahan ng kahit na sino. Alang-alang sa kaluwalhatian ng Diyos na ngayon ay pilit hinuhubad ng mga 
naligaw, ating pipiliting ipakita ang katotohanan ng katangiang ito ng Diyos. 

Wala tayong kakayahang abutin upang malaman kung paanong kumikilos sa Diyos ang mga katangian Niya. 
Ang tangi nating magagawa ay sampalatayanan Siya ayon sa kapahayagan sa Bibliya. Hindi natin dapat pag- 
alinlanganan ang anumang katangian Niya dahil sa ganoong paraan ay binibigyan natin ng limitasyon ang Diyos na 
walang-limitasyon. Ang pagpapaliwanag ng GOC sa mga katangian ay ginawa nilang pag-aalis sa Diyos ng mga 
katangiang iyon. 



Hang milyon o bilyon ang bilang ng mga Kristiyano sa buong mundo? Ibig bang sabihin kung may isang bilyong 
Kristiyano sa buong mundo ay hinati-hati ng Diyos ang Kanyang sarili o kaya ay nagmu-multiply Siya na maging 
isang bilyon? Hindi omnipresence ang tawag dyan, dahil ang omnipresence ay hindi pagkakabahagi o pagdaragdag 
ng mga presensya ng Diyos. Sa ganitong kaisipan ay ipinapantay natin ang Diyos sa materyal na kalagayan: sa 
likhang-isip lamang ng tao. Dahil ito ay isang imahinasyon lang kaya't dapat nating ilaglag agad ang paniniwalang 
ito. Ang paliwanag na ito ay malapit sa paniniwala ng New Age Movement. 

Anthropos 

Kapag inisip nating may Diyos dito at may Diyos doon dahil Siya ay omnipresent, at nag-iisip tayo ng katawang 
isinasama sa pagkakaroon ng Diyos sa lahat ng dako: ito ay malaking pagkakamali dahil ang pagkakaroon ng 
katawan na gaya ng sa atin ay isang kahinaan, samantalang sa Diyos ay walang kahinaan. 

Nababasa natin sa Bibliya na ang Diyos ay may kanang kamay, subalit may binanggit ba na ang Diyos ay may 
kaliwang kamay? Kung may dalawang kamay ang Diyos ang isa dito ay mahina at ang isa dito ay malakas, kaya't 
mangyayari sa Diyos ay magkakaroon ng kahinaan. Wala rin tayong mababasa na ang Diyos ay may balikat na 
gaya ng sa atin. Ang Diyos ay malaya sa anumang pasanin. Nababasa natin na ang Diyos ay may puso subalit wala 
tayong mababasa na Siya ay may tiyan. Ang tiyan ay isa sa pinaka-malaking kahinaan ng tao at alam natin kung 
ano ang karugtong ng tiyan. Samantalang ang Diyos ay sakdal sa kalakasan at kapangyarihan at walang ipinahayag 
ang Bibliya na mga kahinaan Niya. 

Isa sa malaking apostasya na aking nabasa ay ito: "For sure every professing Bible students knew that the Bible 
told us that God had a throne in heaven. It takes a form to sit on a throne. How can He sit on that throne if He has 
no form? Needless to say that one can only sit through His buttocks, likewise can only walk through His usual feet" 
(www.juan-amon.blogspot.com). Saan mo mababasa sa Bibliya na ang Diyos ay may puwet? Wala, kundi 
nanggaling sa kanilang sariling imahinasyon. Kaya mapapansin natin na ang manggagawang ito ay puro salita 
lamang at walang batayan sa Bibliya. Ang kanilang imahinasyon ay walang disiplina kaya't ipinapantay nila ang 
Diyos sa maka-taong pamantayan. Sa kanilang mga imahinasyon ay inilalarawan nila ang Diyos na gaya ng isang 
hari na nakaluklok sa kanyang trono. Hindi iyon ang larawan ng Diyos. 

Literal ba ang luklukan ng Diyos sa langit? Sa nakikita ko ay hindi kundi ito ay espirituwal pa rin. Kung ang 
trono ng Diyos ay literal paano mong ilalarawan sa isip ang sinabi ni David na ang patibayan nito ay katuwiran at 
kahatulan? (A wit 89:14). Ang luklukan ng Diyos ay hindi literal na gaya ng luklukan ng tao, kaya't hindi rin natin 
dapat na ilarawan sa ating isipan na ang Diyos ay may pisikal na katawan gaya ng tao. 

Ang mga bagay na nauukol sa tao na inilalarawan ng Bibliya sa Diyos ay tinatawag na anthropo-morphic 
expression. Mga katawang ukol na tao na ginagamit panlarawan sa Diyos upang maintindihan natin Siya. Iyon ay 
nauukol sa Kanyang mga gawa subalit hindi nangangahulugang gayon Siya. Halimbawa ng anthropo-morphic 
expression ay ang mababasa natin sa 2 Cronica 16:9 at Kawikaan 15:3 na nagsasabing ang mga mata ng Diyos ay 
nasa lahat ng dako na umaalalay sa mabubuti at nagmamasid sa mga masasama. Ibig bang sabihin ay napakaraming 
mata ng Diyos na nagkalat sa buong sanlibutan? Hindi gayon, kundi ito ay nagpapakita ng katangiang 
omnipresence ng Diyos. 

Isa pang dahilan kung bakit gumagamit ang anthropo-morphic expression ang Diyos, ayon sa Judyong tagapag- 
turo: "Hence the description of God by attributes implying corporeality, in order to express His existence; because 
the multitude of people do not easily conceive existence unless in connection with a body, and that which is not a 
body nor connected with a body has for them no existence" (The Guide for the Perflexed by Moses Maimonides, p. 
35). 

Sinabi pa rin ng gurong ito: "The investigation of this subject, which is almost too subtle for our understanding, 
must not be based on current expressions employed in describing it, for this are the great source of error. It would 
be extremely difficult for us to find, in any language whatsoever, words adequate to this subject, and we can only 
employ inadequate language" (Maimonides, p. 80-81). Dahil sa limitasyon ng ating wika, hindi talaga natin 
kakayaning ilarawan ang walang limitasyon na Diyos. Ginagamit ng Bibliya ang mga bagay na nauukol sa 
katawan upang ilarawan ang Diyos sa Kanyang kapangyarihan. Subalit hindi ibig sabihin ng Bibliya na iyon ay 
ukol nga sa Diyos. 

Napakahirap ipaliwanag sa ating limitadong wika at ito ay imposible kung paanong nagagawa ng Diyos ang 
mapasa lahat ng dako sa iisang panahon at oras. Sa aking sarili ay mas maipapaliwanag ko pa kung ano ang hindi 
katotohanan sa pagiging omnipresent ng Diyos kaysa sa kung paano Niyang nagagawa ito. Ang katangian Niyang 
ito ay gaya ng katangian Niyang walang hanggan (infinity). Hindi ko kayang ipaliwanag kung ano ang walang 



hanggan dahil hindi ko pa naabot yaon, subalit maipapaliwanag ko kung ano mga hindi katotohanan sa walang 
hanggan. Sasabihin ng iba na ang walang hanggan ay higit pa sa milyong taon. Kung ito ang batayan ng tao ay 
nagkakamali siya sa kung ano ang walang hanggan. Ang walang hanggan ay hindi matutumbasan ng milyon o 
bilyong taon. Maraming bagay tayong hindi nalalaman patungkol sa Diyos kaya't hindi tayo nararapat 
magmarunong. Walang ibang nakakaalam ng kabuuan ng pagka-Diyos ng Diyos kundi ang Diyos lamang. 

Maraming ulit nilang sinasabi na ang Diyos ay may wangis at binubuo nila sa kanilang imahinasyon na ang 
wangis na iyon ay gaya ng tao. Sila na rin ang nagsabi: "There is a vast difference between a man and a God. One 
cannot call God if he is a man and man certainly is not God because it is contrary to his nature" (www.juan- 
amon.blogspot.com). Dahil dito sila na mismo ang nagsasalungatan sa kanilang mga pahayag: sa kanilang 
imahinasyon ay inilalarawan nilang ang Diyos ay may wangis ng tao kaya't mayroon Siyang pang-upo, 
samantalang sila na rin ang nagsabi na ang Diyos ay hindi tao, at salungat sa kalikasan ng Diyos ang pagiging tao. 

Kaya't kung literal ang interpretasyon nilang gagawin sa mga pisikal na katawang iniukol ng Bibliya Diyos, 
lalabas na ang Diyos ay maraming mata na nagkalat sa buong lupa. Lalabas rin na ang Diyos ay may pakpak na 
gaya ng ating mga nababasa (Ruth 2:12; Awit 61:4; 63:7). At ang Diyos ay may malaking pang-upo dahil sa 
napakalaki ng Kanyang kalikasan. 

Han sa mga anthro-morphic expression ay ginamit nila upang patunayan na ang Diyos ay hindi omnipresent. 
Ang hindi nauunawaan ng GOC na ang Diyos ay Espiritu, kaya't anumang literal na nauukol sa katawan ang ating 
nababasa patungkol sa Diyos ay may espirituwal na kahulugan ito. Ito ang ginamit nilang pang-argumento na nais 
kong sagutin ngayon: 

1. Genesis 11:5; 18:21 - ako'y bababa. 

Mula ba sa Kanyang luklukan sa langit ay tatayo ba ang Diyos at bababa sa lupa? Gusto nilang palabasin sa mga 
talatang na kung ang Diyos ay talagang omnipresent ay hindi na sana ginamit ang salitang "bababa" dahil Siya ay 
omnipresent. Ang impresyon na lumalabas ay limitado ang Diyos mula sa Kanyang tinatahanan. Kapag nasa 
luklukan Siya, naroon lamang Siya. Dahil kung ang Diyos ay omnipresent hindi na dapat pa Siyang bumaba mula 
sa Kanyang kalagayan. 

Muli nating ipapaala-ala na anumang bagay na nauukol sa katawan na ipinatungkol sa Diyos ay hindi literal 
kundi ito ay espirituwal. Tingnan pa natin ang ibang talata na kung saan ginamit ang salitang "bababa" para sa 
Diyos. Exodo 3:8; Bilang 12:5; Awit 18:9; 28:5; 53:2; 55:23; Isaias 31:4; 34:5 at Micas 1:2-7. Pansinin natin na sa 
pagkakagamit ng salitang bababa ay laging napapaloob ang pagbibigay ng Diyos ng paghuhukom. Kaya't ang 
salitang bababa ay hindi literal na ginagawa ng Diyos na bumaba sa Kanyang trono at manaog dito sa lupa: ito ay 
nagpapahayag ng Kanyang paghuhukom sa tao, sa bayan, o sa mga bansa, o sa mundong ito. 

2. Mateo 6:1-9; Rev. 21:2-3; Gen. 28:12-13. - nasa langit; mula sa Dios, mula sa langit; Nasa kataas- 
taasan. 

Sa maraming pagkakataon ay binabanggit ng Bibliya na ang Diyos ay tumatahan sa langit. Nangangahulugan ba 
na kung ang Diyos ay nasa langit nananahan ay wala na Siya sa lupa? May ilang lugar pa na kung saan sinasabing 
tumatahan ang ating Diyos. Nagpagawa ang Diyos kay Moises ng santuario upang Kanyang panahanan (Ex. 25:8); 
tumatahan rin naman ang Diyos sa bayang Israel (Ex. 29:45-46; 1 Hari 6:13); tumatahan rin naman ang Diyos sa 
Kanyang templo na nasa Jerusalem (2 Sam. 7:2; 1 Hari 8:13; 2 Cron. 6:2); at higit sa lahat, ang Diyos ay tumatahan 
sa mga nagsisisi at may mapagpakumbabang kalooban (Isa. 57:15). Muli nating sasabihin na sa Diyos ay walang 
pagkakabaha-bahagi o pagpaparami ng Kanyang pagka-Diyos. Hindi natin sinasabing may bahagi ng Diyos na nasa 
langit, at may bahagi ng Diyos na nasa Israel, at may bahagi ng Diyos na nasa mga taong mapagpakumbaba. Mali 
ang kasisipang gayon. 

Noong ihandog ni Solomon ang templong ipinagawa niya para sa Diyos ay kanyang sinabi: "Ngunit katotohanan 
bang tatahan ang Dios sa lupa? Narito, sa langit at sa langit ng mga langit ay hindi ka magkasiya; gaano pa sa bahay 
na ito na aking itinayo" (1 Hari 8:27). Isipin natin ito: ano ang langit ng mga langit na iyon? Ang himpapawid na 
kung saan nakikita natin ang mga ulap ay tinuturing na langit, subalit napakaliit ng langit na iyan. Sumunod ay ang 
kalawakan o galaxy na kung saan makikita natin ang bilyong milky way ang naroon at sa bawat milky way ay 
bilyong mga planeta, subalit maituturing ba nating iyan na ang langit ng mga langit? 

Nagawa ng mga scientist ang pinaka-malakas na teleskopyo upang tanawin ang pinakadulong bahagi ng 
kalawakan subalit wala silang nakita. Kung wala silang nakitang hangganan ng kalawakan, nagpapahayag ito na 



ang Manlilikha ay walang hanggan. Hindi Siya gaya ng isang tao na masusukat sa laki at bigat. Kung ang Diyos ng 
Bibliya ay mayroong limitasyon, lahat ng Kanyang magiging gawa ay pawang limitado sang-ayon sa Kanyang 
limitasyon. Kaya't ang nangyayari, itinutulad ng GOC ang Diyos sa mga kathang-isip na mga dios-diosan ng mga 
Griyego at Romano. Ang kalawakan ay malapit na sa tinatawag nating langit ng mga langit, subalit hindi pa talaga 
iyan ang langit ng mga langit. Subalit ang sabi ni Solomon, sa langit ng mga langit ay hindi Siya kasya, hindi pa ito 
sapat kung ikukumpara sa tunay na laki ng Diyos. 

Ang langit ng mga langit ay walang iba kundi ang langit na pinanahanan ng mga anghel. Kung ang labas ng 
mundo ay higit na malaki sa kalawakan natin, nangangahulugan na ang langit ng mga langit ay hindi na malaki 
kaysa galaxy. Sa pamamagitan ng limitadong isipan natin ngayon, paano nating susukatin sa ating isipan kung 
gaano kalaki ang langit ng mga langit na kung saan ang Diyos ay hindi pa rin kasya? Kung sa pisikal na kalawakan 
ay wala tayong sapat na kaalaman paano pang mangyayari na ang Diyos ay pinagkasya ng pamunuan ng GOC sa 
maliit nilang isipan? Kaya't ang masasabi ko, ang Diyos na sinasamba nila ay hindi ang Diyos ng Bibliya kundi 
diyos ng imahinasyon. 

Ibig sabihin napakaliit ng templong ginawa ni Solomon upang panahanan ng Diyos na hindi masusukat. 
Paanong tumatahan ang Diyos sa templo na nilikha ni Solomon? Ang Panginoong Diyos na rin ang nagsabi kung 
paano: "At sinabi ng Panginoon sa kaniya, Aking dininig ang iyong panalangin at ang iyong pamanhik na iyong 
ipinagbadya sa harap ko: aking pinapaging banal ang bahay na ito na iyong itinayo, upang ilagay ang aking 
pangalan doon magpakailan man; at ang aking mga mata at ang aking puso ay doroong palagi" (1 Hari 9:3). Muli 
ay ginamit ng Diyos ang mga mata bilang pagpapatunay na saan man naroon ang Kanyang pangalan, kahit na ang 
dalawa o tatlo ay nagkakatipon sa Kanyang pangalan Siya ay naroon. 

Yaon ang kasagutan kung paanong ang Diyos ay tumatahan sa gitna ng Israel, ng santuario, o sa bawat isang 
mananampalataya: dahil dinadala nila ang pangalan ng Diyos. Ang bawat mananampalataya ay binibigyan ng 
Diyos ng Kanyang Espiritu ayon sa sukat ng kanilang pananampalataya. Kaya't sa panalanging itinuro sa atin ng 
Panginoon patungkol sa Amang nasa langit, tinuturuan Niya tayo na maging mapagpakumbaba. Tayo na nasa 
mababang kalagayan ay tumatanggap lamang ng biyaya mula sa Diyos na dakila sa kapangyarihan at 
kaluwalhatian. 

3. Luklukang kinuupuan ng Diyos - Awit 9:4, 7; 11:4; 45:6; 47:8; 89:14; 103:19; Isa. 6:1; 66:1 

Ang luklukan ng Diyos at ang Diyos na nasa kaharian ng langit ay may iisang tema ayon sa salita ng 
Panginoong Jesus: "Ang nanunumpa sa pamamagitan ng langit, ay ipinanumpa ang luklukan ng Dios, at yaong 
nakaluklok doon" (Mat. 23:22). Maraming ulit na sinasabi ng mga manunulat ng Bibliya na ang Diyos ay nasa 
langit (Job 22:12; Awit 11:4; 14:2: 18:3; 20:6; 33:13; 89:6; Eccl. 5:2; 6:33, 38; Gawa 7:55, 56). Sa mga salitang ito 
ay Diyos na rin ang nagpahayag ng interpretasyon: "Sapagka't ang aking mga pagiisip ay hindi ninyo mga pagiisip, 
o ang inyo mang mga lakad ay aking mga lakad, sabi ng Panginoon. Sapagka't kung paanong ang langit ay lalong 
mataas kay sa lupa, gayon ang aking mga lakad ay lalong mataas kay sa inyong mga lakad, at ang aking mga 
pagiisip kay sa inyong mga pagiisip" (Isa. 55:8-9). Ipinapapahayag ng Diyos na may higit Siyang kaluwalhatian, 
kapangyarihan, kaisipan, at kalagayan kay sa mga tao. Kung paanong ang tao sa kanyang kalagayan ay kakaunti 
ang nalalaman tungkol sa langit, lalo na sa esensya ng Diyos na nasa langit ay hindi pa sapat ang kanyang 
kaalaman. 

Ang trono sa lupa ay simbulo ng kapamahalaan at kapangyarihan ng taong nakaluklok roon. Dahil sinabi ng 
Bibliya na ang Diyos na nasa langit ay nakaupo sa Kanyang trono, nailalarawan agad ng tao sa kanyang isipan ang 
Diyos na parang taong nakaupo. Kaya nga nasabi ni Juancho Amon na ang Diyos ay may pang-upo dahil 
impossibleng maupo ang walang puwet sa isang trono. Nakikita ko na ang pamunuan nila ay sang-ayon rin sa 
interpretasyong iyan sapagkat hindi man lamang siya sinaway. Kabaluktutan na ang lumabas sa kanilang 
interpretasyon dahil hindi naman pagkakaroon ng pang-upo ang ipinapahayag ng mga talata. Tahasan ko ring 
sasabihin na ang pahayag nila ay maling interpretasyon, dahil noong isinulat ang mga talatang ito ay wala sa isip ng 
sumulat na sa imahinasyon natin ay mabuo ang isang Diyos na may pwet. Sa ibang talata ay ipinahayag ng Diyos 
na ang langit na mismo ay Kanyang luklukan (Isa. 66:1), hindi na kasama ang salitang trono. Ibig bang sabihin sa 
buong langit ay nakaupo ang Diyos? Kapag inilarawan natin sa isipan ang bagay na ito, baka umayaw na sila sa 
pagpasok sa langit na kinalulukan ng Diyos. 

Talaga bang may pang-upo ang Diyos? Kung may pang-upo o puwet ang Diyos ay hindi na Siya magiging 
sakdal sa kapangyarihan at kalakasan. Ang pang-upo ay isang kahinaan para sa tao. Kung ito ay kahinaan sa tao, 
nangangahulugan na ito ay kahinaan rin sa Diyos. Kaya't ang pagsasabing may pang-upo ang Diyos ay isang 
ereheng katuruan, nanggaling kay Satanas at hindi sa mga apostol. Hindi sinasabi ng Bibliya na matapos ninyong 



mabasang may luklukan ang Diyos ay buuin ninyo sa inyong imahinasyon na Siya ay may puwet. Wala sa 
konteksto ang kanilang kapahayagan kundi salungat sa katotohanan. Sa prinsipyo nga nating mga tao, maliawanag 
ang pagkaka pantay-pantay ng lahat ng mga tao dahil sa dumi na lumalabas sa kanilang pang-upo. Kaya't kung 
lalagyan natin ng pwet ang Diyos, ipinapantay na natin Siya sa tao. Samantalang si Juancho Amon na nga ang 
nagsabi ito ay salungatan. Kaya't lagi kong ipinagtataka kung bakit yaong salungatan na sinabi niya ay sinalungat 
pa rin niya. 

Kung paanong ang Diyos ay nagpapatotoo na Siya ay nabubuhay, nagpapatotoo rin Siya na Siya ay sakdal sa 
karangalan, kaluwalhatian, at kapangyarihan. Ipinakita Niya ang katotohanang ito sa pamamagitan ng santuario, ng 
templo, at ng Kanyang luklukan sa langit. Mula sa langit ay nakikita Niya ang lahat ng kasamaan at kabutihan ng 
mga tao, at sa bawat gawa ng tao ay may nakahanda Siyang ganti (A wit 11:4). Gaya ng mga taong nakaluklok sa 
kapangyarihan na may kakayahang magsagawa ng kahatulan, higit pa sa kanila ang Diyos na magsasagawa ng 
kahatulan (Awit 9:4,7). Ipinapahayag rin ng Diyos na Siya ang tunay na Hari ng lahat ng mga bansa, kilalanin man 
nila ang Diyos o hindi ay Siya pa rin ang tutoong Hari ng mga hari (Awit 47:8; 103:19). Ang luklukan sa Diyos ay 
simbulo ng Kanyang kaluwalhatian sa walang hanggan (Jer. 17:12; Panaghoy 5:19). Siya ang nag-iisang Diyos at 
Hari na dapat nating kilalanin (Awit 45:6). 

Sa tingin ko ay sapat na ang ilang bagay na ating mga naibigay upang patunayang hindi gaya ng tao ang Diyos. 
Kung iisa-isahin nating kunin ang interpretasyon ng mga makataong kalikasan na tinutukoy para sa Diyos, hindi 
magkakasya ang mga yaon sa mga pahinang ito. Nais nating patunayan dito na ang Diyos ay omnipresent, at ang 
luklukan ng Diyos ay nagpapahayag na Siya ang may kapamahalaan sa lahat ng mga bagay. 

Limistasyon sa Puwang 

Kapag sinabi nating ang Diyos ay hindi omnipresent nangangahulugan na may limistasyon Siya sa puwang at 
layo. Kung tayo ay isang astronaut, pagpunta niya sa planetang Mars ay baka wala na Siya doon. Subalit ang 
pangontra nila, sa omniscience ng Diyos ay alam Niyang naroon ka at alam rin niya ang ginagawa mo. Hindi natin 
sasalungatin ang katangiang omniscience ng Diyos. Likas sa Diyos ang mga katangiang ito: kung Siya ay 
omnipresent Siya ay omniscient rin naman. Ang nais nating palabasin rito ay ang mangyayaring sa pagkakaroon ng 
Diyos ng limitasyon dahil sinasabi nilang hindi omnipresent ang Diyos. 



Maitatanong natin kay Pastor Efren: may tinanggap kaya siyang kapahayagan ng higit pa kay David? Si David 
ang nagsabi: "Saan ako paroroon mula sa iyong Espiritu? O saan ako tatakas mula sa iyong harapan?" 
Nangangahulugan na kahit saang lugar ay hindi natin matatakasan ang Diyos. Saan tayo paroroon upang matakasan 
ang Diyos? Sa buwan o sa ibang planeta na walang buhay? Kahit magtungo tayo sa pinakadulong bahagi ng 
kalawakan ay naroon Siya. Magiging gaya ba tayo ni Jonas na noong pinapupunta ng Diyos sa Niniveh ay nagpunta 
sa Tarsus sa pag-aakalang matatakasan Niya ang Diyos? Kahit na sa pinakadulong bahagi ng dagat ay naroon ang 
Diyos ang sabi ni David. Walang lugar tayo na mapagtataguan sa Diyos. 

Alalahanin natin ito na ang puwang at panahon ay nalikha noong nilikha ng Diyos ang mundong ito. Hindi Siya 
nasasakop ng batas ng mundong ito at ng limitasyon na gaya ng sa tao. Kaya't ang Diyos ay hindi maaaring 
manahan sa mga templong gawa ng tao, dahil hindi Siya maaaring magkasya sa napakaliit na puwang na ibinibigay 
ng tao sa Kanya. 

Kung sa buhay na ito ay hindi makakatakas ang tao, maging sa kabilang buhay man ay naroon Siya. Kahit na sa 
kabilang buhay ay naroon ang Diyos: sa langit o sa impiyerno man. Hindi sinabi ni David na "alam Niya", kundi 
ang sinabi niya ay "nandiyan ka" at "nandoon ka." Ang Diyos ay hindi gaya ng tao na limitado sa kakayahan at 
espasyo. Kung pagbabatayan natin ang kaalaman lamang ay ganito ang mangyayari, alam ko na may bansang 



Hapon subalit wala ako doon. Kaya't alam ng Diyos na may bansang Hapon, alam rin Niya kung nasaan ito, subalit 
maaaring wala Siya roon. Iyan ang kalalabasan: mayroon Siyang limitasyon sa puwang at layo. 

Subalit ang bulaang aral ng nila ay nagsasabing ang Diyos ay hindi omnipresent. Ito ang kanilang heretikong 
katuruan: "That was the time when God left the splendor of heaven and His destination is on earth. He was not on 
earth yet so, He came down. (He is not everywhere, otherwise, he did not bother coming down for He is already 
here anyway)" (Juan Amon). Maliwanag ang sinabi niya na noong nasa langit ang Diyos ay wala Siya sa lupa. 

Gaya ng mga taga-Siria sa kapanahunan ni David ay nagsabi: "At sinabi ng mga lingkod ng hari sa Siria, Ang 
kanilang dios ay dios sa mga burol; kaya't sila'y nagsipanaig sa atin: ngunit magsilaban tayo laban sa kanila sa 
kapatagan, at walang pagsalang tayo'y magiging lalong malakas kay sa kanila" (1 Hari 20:23). Ganoong kababaw 
ang pagkakaalam nila sa Diyos ng Israel: Siya ay Diyos sa mga burol lamang. Gaya ni Juan Amon, noong hindi pa 
nagkakatawang-tao ang Diyos ay nasa langit lang Siya. Noong nagkatawang-tao Siya ay nabakante ang Kanyang 
trono dahil bumaba Siya sa lupa. Noong Siya ay nasa lupa ay wala ng Diyos sa mga langit. Mabuti na lamang at 
ang mga anghel ay hindi nag-kudeta at Siya ay nakabalik sa trono ng maayos. Ang nangyari lang ay nawalan ng 
kabuluhan ang mga panalangin ng mga banal sa kapanahunang iyon dahil wala raw Diyos. Subalit sa ganang atin: 
ang Panginoong Jesus ay Siya ang Diyos kahapon, ngayon, at magpa kailan man. 

Ang Diyos ay Omnipresent 

Nais alisin ng Diyos ang ating pag-aalinlangan sa Kanyang magaga-wa, kaya't ang tanong Niya sa mga tao: 
"Ako baga'y Dios lamang sa malapit, sabi ng Panginoon, at hindi Dios sa malayo? May makapagku-kubli bagang 
sinoman sa mga lihim na dako na hindi ko makikita siya? sabi ng Panginoon, hindi baga pinupuno ko ang langit at 
lupa? sabi ng Panginoon" (Jer. 23:23-24). Wala tayong mababasang salita na sinabi ng Diyos: "Hanggang sampung 
kilometro ka lang at paglampas doon di na kita makikita." Wala, dahil walang sukat ng layo o lalim ang makapag- 
kukubli sa atin sa Diyos. Kasama natin Siya kahit saan tayo naroon at naroon Siya saan man tayo magtungo: 
maging sa pinaka-malayong bahagi ng kalawakan na ating mapuntahan ay naroon ang Diyos. 

Dahil sa maling imahinasyon ng maraming tao, iniisip nila ang ang Diyos ay gaya ng tubig na pumupuno sa 
pinaglalagyan nito. Gayon daw pinupuno ng Diyos ang langit at lupa. Ito ang kahawig na paniniwala ng New Age 
Movement. Sa wikang Hebreo ang salitang "pinupuno" sa talata ng binasa natin sa Jeremias ay male at ito ay 
nagpapahayag na Diyos ang sumusustento, nagtitipon, at nagtatakda sa buong san-nilikha. Nagawa na ng mga 
scientist ang pinaka-malakas na teleskopyo upang tanawin ang pinaka-malayong bahagi ng kalawakan, subalit wala 
silang natanaw na katapusan ng kalawakan. Napatunayan nila na ang mga inaakala nating bituin sa malalayong 
lugar ay mga galaxy rin pala na binubuo ng bilyong planeta. Kung ang Diyos ay hindi nagpupuno sa buong 
kalawakan, matagal ng nagkawasak-wasak ang mga planetang iyon pati na ang planetang ito. 

Magkaiba ang paniniwala ng Kristiyanismo sa paniniwala ng New Age Movement na nagsasabing ang diyos ay 
nasa kahit anong dako {anywhere). Para sa kanila ang lahat ng pwersa ng mundong ito pati na ang batas na 
nakatakda ay pawang mga diyos, kaya't bawat bagay na may pwersa, para sa kanila ay naroon ang diyos. Hindi 
gayon ang aral ng Bibliya sa Diyos na tunay. Sa Kristiyanismo ang Diyos ay naroon saan mang dako {everywhere). 
Nagpapahayag ito na ang Diyos ay kasama ko rito o saan man ako magtungo at saan man ako magpunta ay naroon 
Siya. Naroon rin ang Diyos kasama ng mga Kristiyanong nagta-trabaho sa Gitnang Silangan. Lahat ng lugar saan 
man tayo magtungo ay matatagpuan natin ang Diyos. Kahit sa labas ng kalawakan ay naroon ang Diyos. Mapadpad 
ka man sa sabungan at karerahan ay naroon ang Diyos at nasusubaybayan Niya ang lahat ng mga kasakiman ng 
mga tao. Subalit hindi ang lahat ng lugar o dako ay binubuo ng diyos. 

Kahit ba sa mga sabungan, bahay aliwan, at mga pasugalan ay naroon ang Diyos? Katotohanan mga kapatid na 
maging sa mga lugar na iyon ay naroon ang Diyos at matatagpuan natin Siya. Lahat ng kasamaan ng mga taong 
naroon ay hindi makapagkukubli sa Diyos, kaya't wala silang maitatago sa araw ng paghuhukom. Kung sasabihin 
nating wala ang Diyos sa mga lugar na iyon, magiging gaya tayo ng Israel na nagsasabing: "...hindi nakikita ng 
Diyos" (Ezek. 8:12; 9:9). Lalakas tuloy ang loob nilang gumawa ng kasamaan dahil hindi nakikita ng Diyos. 

Dahil ang Diyos ay matatagpuan natin saan man tayo naroon, maging sa bahay-aliwan ay kasama natin Siya. 
Hang patotoo na rin ang narinig ko tungkol sa mga babaing nagbibigay-aliw ang nagsuko ng kanilang buhay sa 
Diyos, doon mismo sa bahay na kanilang pinagta-trabahuhan. Patunay na masusumpungan natin ang Diyos saan 
man tayo naroon. Ito naman ang maghahatid sa atin sa kabanalan dahil alam nating nakikita ng Diyos ang lahat 
kung may gagawin man tayong kasamaan. 



Ang Panginoong Jesus ay Omnipresent 

Ang argumento ni Ptr. Efren na noong bumaba ang Diyos at magkatawang-tao ay nabakante ang trono sa langit 
ay sinagot rin ng Panginoong Jesus. Kanyang sinabi: "At walang umakyat sa langit, kundi ang nanggaling sa langit, 
sa makatuwid baga'y ang Anak ng tao, na nasa langit" (Juan 3:13). Sinong tao ang nasa lupa at makapagsasabing 
siya ay umakyat sa langit? Ang salitang umakyat ay hindi isang heograpikal na lokasyon kundi ito ay figure of 
speech. Ito ay gaya ng salitang "naabot ang mataas na posisyon." Hindi ito nangangahulugang mula sa unang 
palapag sumunod ay inilagay ang tao sa pinaka-mataas na palapag ng building. Ang salitang umakyat sa langit ay 
tumutukoy sa mataas na posisyon, katulad ito ng naabot niya ang tutok ng tagumpay. 

Pansinin natin na ang salitang umakyat sa langit ay pang-nagdaan. Nangangahulugang nasa lupa pa ang 
Panginoong Jesus ay umakyat na Siya sa langit. Walang ibang makagagawa ng gayong bagay kundi ang Diyos 
lamang. Pansinin pa rin natin ang huling salita ng talata sa King James Version: "...the Son of Man which is in 
heaven." Ang balangkas ng mga salitang ito ay pang-kasalukuyan. Nangangahulugan na noong nasa lupa ang 
Panginoong Diyos sa katauhan ng Panginoong Jesus naroon rin Siya sa langit. Paanong nangyari iyon? Dahil Siya 
ay omnipresent. Ang salita ng Panginoong Jesus laban sa salita ng batikang pastor. Sino ang paniniwalaan natin? 
Ganito ba ang sasabihan nilang walang pagka-Diyos? 

Isa pang pahayag ng Panginoong Jesus na kumokontra sa salita ng tao ay ang Mateo 18:20 na nagsasabi: 
"Sapagka't kung saan nagkakatipon ang dalawa o tatlo sa aking pangalan, ay naroroon ako sa gitna nila." Hindi lang 
alam ng Diyos na may mga taong nagkakatipon sa Kanyang pangalan, kundi ang ang sabi ng Panginoon Siya ay 
naroon sa kanilang kalagitnaan. Ang mga salitang iyon ay higit pa sa pagkaalam kundi ang Panginoon ay sumasaksi 
sa ginagawa ninyong pagtitipon mismo. Kaya't kung ang Panginoon ay hindi omnipresent paanong Siya ay naroon 
sa milyun-milyong pagtitipon sa buong mundo? 

Iisa lang ang Diyos at hindi ko ibig sabihin na may milyong diyos na umiiral sa milyong pagkakatipon. Ang 
salita ni David at ang salita ng Panginoong Jesus tungkol sa omnipresent ay iisa: naroon Siya. "Kung sumampa ako 
sa langit, nandiyan ka: kung gawin ko ang aking higaan sa Sheol, narito, ikaw ay nandoon. Kung aking kunin ang 
mga pakpak ng umaga, at tumahan sa mga pinakadulong bahagi ng dagat; Doon ma'y papatnubayan ako ng iyong 
kamay." 

3. Ang Logos 

"Nang pasimula ay ang Verbo, at ang Verbo ay sumasa Dios, at ang Verbo ay Dios" (Juan 1:1). Ano ba ang ibig 
sabihin ng Verbo? Ang salitang Verbo ay nanggaling wikang Latin na ang ibig sabihin sa Griyego ay Logos sa 
Tagalog ito ay "Salita". Ang "pasimula" na tinutukoy ni Juan sa talatang ito ay walang iba kundi ang pasimula ng 
paglikha ng Genesis 1:1. Kaya't sa katotohanan, ang lumikha sa lahat ng mga bagay na nakikita at di-nakikita ay 
walang iba kundi ang Salita. Ang Diyos naman na tinutukoy ni Juan sa mga salitang ito ay walang iba kundi ang 
Diyos Ama. Ang huling bahagi ng talatang ito ay hindi matanggap ng marami: "ang Salita ay Diyos." Iba't-ibang 
interpretasyon ang pinalabas ng mga hindi matanggap ang pagkaka-isa ng Panginoong Jesus at ng Ama. 

Kahulugan ng Salitang Logos 

Upang maunawaan natin ang isang salita ng Bibliya ay kailangang ibigay muna kung ano ang tamang kahulugan 
nito, kaya't pasisimulan natin ang ating tinatalakay sa pagbibigay ng kahulugan. Kunin natin ang kahulugang 
ibinibigay ng iba't-ibang sekta ng Kristiyanismo tungkol sa Logos. 

Juan Amon - "...a single entity having in Himself or within Himself, logic, reason, or revelatory thought" 
(www.juan-amon.blogspot.com). 

Iglesia Ni Cristo - "Hindi likas na kalagayan kundi isang uri ng banaag na kaisipan na nagmula sa Diyos 
(Ama). Iba ang Verbo o Salita sa tunay na Diyos na kinaroroonan ng salita o kaisipan. Kaya, sa pasimula ay hindi 
pa eksistido o hindi pa umiiral ang Panginoong Jesucristo kundi nasa isip pa lamang Siya ng Diyos" (God's 
Message, 2004, pahina 22). 



Saksi ni Jehova - "John's statement that the Word, or Logos was 'a god' or 'divine' or 'godlike' does not mean 
that he was the God with whom he was. It merely expresses a certain quality about the Word, or Logos, but it does 
not identify him as one and the same as God himself (The Kingdom Interlinear Translation of the Greek 
Scriptures, Appendix 2A). 

David Bernard (United Pentecostal Church) - "The Word was a thought or a plan in the mind of God" (The 
Oneness of God by David K. Bernard, Page 60) 

Vine's Expository Dictionary - "Logos - denotes the expression of thought not the name of an object - (a) as 
embodying a conception or idea; (b) a saying or statement." 

Makikita natin na ang paniniwala ng karamihan sa Verbo o Logos ay isang kaisipan lamang maliban sa Saksi ni 
Jehova. Dahil sa Siya ay isang kaisipan kaya napalabas ng mga Iglesia ni Cristo kay Manalo na hindi umiiral ang 
Panginoong Jesus bago ang Kanyang kapanahunan, Siya ay nasa kaisipan pa lamang Diyos. Dagdag pa ng Iglesia 
tungkol sa ikatlong sugnay ng Juan 1:1: "Hindi niya (ni Juan) ito ginamit bilang isang pangngalan (noun) kundi 
bilang isang pang-uri (adjective). Inuuri lamang niya ang salita ng Diyos." Naihahabi nila ngayon ang Logos sa 
gusto nilang kaparaanan at interpretasyon. 

Sa katotohanan, ang Panginoong Jesus bilang Logos o Verbo ng Diyos ay hindi nararapat bigyan ng kung ano- 
anong mga kahulugan. Tutoong ang salita ay kaisipan o salita na lumalabas sa bibig, subalit ang Logos na 
nagpasimula ay hindi nararapat limitahan bilang isang kaisipan ng Diyos na gaya ng kaisipang nasa kalooban ng 
tao. Ang Logos ay ang Diyos na lumikha ng lahat ng mga bagay (Juan 1:2-3). Logos o Salita ang isa sa mga 
pangalan ng Panginoong Diyos sa Lumang Tipan. Gaya sa Pilipino na nagbibigay ng pangalang "Boy" sa kanilang 
anak; ikinapit naman ng Panginoong Diyos sa Kanyang sarili ang pangalang Logos. Kapag ginamit na pangalan sa 
tao ang salitang Boy ay hindi na natin ito binibigyan ng kahulugang "maliit na bata" kundi ito ay pangalan na ng 
taong nagmamay-ari ng pangalang yaon, gayundin ang Panginoong Diyos na noon ay tinatawag na Salita ng Diyos. 

Naging Gampanin ng Logos 

Isa sa mga nasa ng Diyos ay magpakahayag sa Kanyang mga nila-lang. Nauna na ang mga anghel na 
nakamalas ng Kanyang kapahayagan at ikalawa ay ang mga tao. Subalit hindi ito direktang ginawa ng Ama kundi 
gumamit Siya ng isang instrumento na Siyang magpapakilala sa Kanya: walang iba kundi ang Logos. Walang 
dalawang Diyos na ipinapahayag ang Bibliya kundi ang Logos ay naging kasangkapan ng Diyos Ama. Iisang Diyos 
lamang ang ipinapakilala ng Bibliya at hindi dalawa, kaya't ang pananampalataya ko ay sa iisang Diyos dahil ito 
ang kapahayagan ng Bibliya. Alam ko na itatanong ng marami ay kung paanong naging iisa ang Diyos na 
pinaniniwalaan ko, samantalang nagsasalita ako na ang Ama ay Diyos at Logos ay Diyos. Hindi ba't dalawang 
Diyos na ito? 

Nais kong ipaliwanag pa ito. Maraming bagay patungkol sa Diyos ang hindi kayang ipaliwanag sa wika ng tao. 
Naniniwala rin ako na may mga gawa ang Diyos na hindi kayang ilarawan sa mga salita ng tao. Pangunahin na rito 
ang Juan 1:18 na nagsasabi: "Walang taong nakakita kailan man sa Dios; ang bugtong na Anak, na nasa 
sinapupunan ng Ama, siya ang nagpakilala sa Kanya." Ang kinaroroonan ng Logos ay ang sinapupunan ng Ama. 
Ang sinapupunang ito ay hindi rin literal, subalit gagamitin natin dahil siyang ginamit ni Juan na sumulat. Hindi 
natin alam kung mula sa sinapupunan ay inilabas o lumabas ba ang Logos na nagtataglay ng Kanyang larawan 
upang ipakilala Siya. Hindi Siya isang nilalang na nilikha kundi Siya ay nasa sinapupunan ng Diyos upang sa 
Kanya makita ang kaluwalhatian ng Diyos Ama na hindi nakikita. Kaya't mula pa sa Lumang Tipan ay nahayag at 
nakita na ng mga anghel ang larawan ng Diyos sa pamamagitan ng Logos. 

Sa lahat ng mga gawa na gaga win ng Diyos ang naging kinatawan at instrumento Niya ay walang iba kundi ang 
Logos. Gaya ng pahayag ni Kenneth Reeves: "Yet the Word is a chief channel of God's function. God in eternity 
functions through (dia) the Word in the beginning, or God functioned through the Word" (The Supreme Godhead 
by Kenneth Reeves, page 112). Ang nakita ng 70 matatanda sa Israel ay ang Logos. Ang nakipag-usap sa mga 
propeta ay walang iba kundi ang Logos pa rin. Subalit sa lahat ng mga talata na ating mababasa ay sinasabing Siya 
ang Panginoong Diyos. 

Nang likhain ng Diyos ang mundo ay nilikha Niya ito sa pamamagitan ng Logos. Ang Panginoong Diyos ang 
lumikha ng lahat ng bagay subalit sinasabing ito ay ang Logos. Kung paanong nangyayari na ang Logos ay 
gumagawa na para bang Siya ay hiwalay sa Diyos ay hindi nangangahulugan na sila ay magkaibang Diyos. Ang 
Panginoong Diyos ay ang Logos pa rin, gaya ng sinasabi ni Juan: "...ang Verbo ay Dios." Kaya't anuman ang 



ginagawa ng Logos ay Panginoong Diyos pa rin ang gumagawa dahil "...ang Verbo ay sumasa Dios." Kaya't ang 
Diyos na tinutukoy ng Genesis 1:1 na Diyos na nagpasimula ay walang iba kundi ang Logos. 

Paanong nangyari na ang Verbong sumasa Diyos ay ang Diyos pa rin? Gaya ng argumento nila: isang Diyos na 
sumasa Diyos? Nang ilabas ng Panginoong Diyos ang Verbo na nagtataglay ng Kaniyang larawan ay tumahan Siya 
dito, kaya't Siya ay Diyos. Kung paanong sa katauhan ng Panginoong Jesus ay tumatahan ang kabuuan ng pagka 
Diyos (Godhead), kaya't Siya ay Diyos na nahayag sa laman; gayon sa Logos tumatahan ang Panginoong Diyos 
ayon sa kahayagan sa Lumang Tipan. Napakaganda ng pagkakapaliwanag dito ni Ross Drysdale: 

"God dwelt in Christ His Son and used Him as His own body. Whoever saw Christ, saw the Father, for God was 
in Christ. The Bible also teaches that God had a visible body or form in Old Testament times as well. It was not a 
human body of flesh, but it was a glorified body. And just as God dwelt in the human body of the Son of God after 
Bethlehem, so also did he dwell in the celestial body of the Word of God before Bethlehem. Whether in the Old 
Testament as the Word of God or in the New Testament as the Son of God, Christ has always been the visible 
Temple of the invisible Spirit. A Oneness of "God in Christ" exists in both Testaments." (If Ye Know These Things 
by Ross Drysdale, Ch. XV). 

Paanong Nakita ang Diyos na di-Nakikita? 

Ang tunay na kalikasan ng Diyos ay hindi nakikita, "Ngayon sa Haring walang hanggan, walang kamatayan, di 
nakikita, sa iisang Dios, ay ang kapurihan at kaluwalhatian magpakailan kailan man. Siya nawa" (1 Tim. 1:17). 
Kaya't kung hindi nakikita ang tunay na Diyos, anong anyo ang iaagapay natin sa Kanya? Ayon kay Pastor Efren: 
'"Ang Diyos na espiritu ay walang anyong laman na may buto at dugo. Ngunit hindi nangangahulugan na wala 
Siyang anyo. Kaya nga ang tao ay nilikha ayon sa kanyang Sariling larawan. Sinabi ng Diyos, Lalangin natin ang 
tao ayon sa ating larawan, ayon sa ating wangis.' Genesis 1:26." Anong anyo mayroon ang Diyos na hindi nakikita? 
Gayong hindi naman ito nakikita pala. 

Kung paanong nakita ang anyo ng Diyos at naging hayag ang kaluwalhatian Niya ay sa pamamagitan ng Logos. 
Ito ay ipinahayag ng Diyos kay Pablo: "Na siya ang larawan ng Diyos na di nakikita, ang panganay sa lahat ng mga 
nilalang" (Col. 1:15). Ang Logos ay hindi gaya ng tao na nilikha sa larawan ng Diyos, kundi sinasabing ang Logos 
mismo ay larawan ng Diyos na hindi nakikita. Dagdag pa ng sumulat ng Hebreo: "Palibhasa'y siyang sinag ng 
kaniyang kaluwalhatian, at tunay na larawan ng kaniyang pagka-Dios. . ." (Heb. 1 :3). Kung makita ng sinumang tao 
ang larawan ko litrato o sa telebisyon ay ako mismo yun. Kaya't kung makita natin ang Logos ay nakita natin ang 
Diyos. Dahil sa taglay na kalikasang ito ng Salita at dahil ang kabuuan ng pagka-Diyos ay tumatahan sa Logos 
kaya sinasabing Siya ay Diyos. 

Sinuman sa mga anghel ay hindi maituturing na Diyos dahil hindi sila nagtataglay ng kalikasang gaya ng Logos. 
Ang Logos ay hindi naging Diyos kundi Siya ay Diyos dahil tumatahan at tinataglay Niya ang larawan ng Ama. 
Kung ano ang Diyos Ama sa Kanyang pagka-Diyos ay gayon ang Logos. Yaong larawan ng Diyos na hindi 
nakikita ay nakita sa pamamagitan ng Logos. Kaya't walang pagkakamali sa pahayag ng mga apostol na sila ang 
mga saksi at nakakita ng kaluwalhatiang yaon. 

Sa pisikal na larawan nang makita ang Panginoong Jesus ay talagang tao. Anuman ang taglay na wangis o 
larawan ng Diyos sa Espiritu ay hindi natin alam. Subalit kung kay Pastor Efren mo ito itatanong ay ito ang isasagot 
niya: "Ang Diyos na espiritu ay may taglay na katawang espiritu na may mata, ilong, kamay, paa at iba pa. 
Kumpleto na makikita. Mateo 18:10/Mateo 5:8." 

Ang mga bagay na kanyang sinabi ay isang interpretasyon, para sa akin ito ay maling interpretasyon. Tutoong sa 
katawang-tao ay nakita natin ang Logos na kumpleto sa pisikal na katangian subalit hindi sa Espiritu. Una wala 
akong nabasang kumpletong pisikal na katangian sa Diyos gaya ng sa tao. Tutoong magagawa ng Diyos na 
magpakita sa tao na may anyong tao subalit hindi nangangahulugan na Siya ay may anyong tao nga talaga sa 
Espiritu. Ibang anyo ng Diyos ang nakita ni Juan sa Diyos: "At ang nakaupo ay katulad ng isang batong jaspe at 
isang sardio: at naliligid ng isang bahaghari na tulad sa anyo ng isang esmeralda" (Apoc. 4:3). Si Ezekiel man ay 
nakita rin ang anyo ng Diyos (Ezek. 8:2-3), subalit hindi gaya ng anyong sinabi ni Pastor Efren ang nakita niya. 
Maging si Moises kasama ng 70 matatanda sa Israel ay nakita ang anyo ng Diyos (Ex. 24:10, 17), sa isa pang 
pagkakataong ito hindi gaya ng anyong tao ang nakita nila. 

Lahat ng mga bagay na hayag sa atin ngayon tungkol sa Diyos ay maliliit na bahagi pa lamang. "Sapagka't 
ngayo'y malabo tayong nakakikita sa isang salamin; nguni't pagkatapos ay makikita natin sa mukhaan: ngayo'y 
nakikilala ko ng bahagya, nguni't pagkatapos ay makikilala ko ng gaya naman ng pagkakilala sa akin" (1 Cor. 



13:12). Kaya't hindi tayo nararapat magmalaki sa kakaunting nalalaman natin dahil lahat ng ito ay bahagya pa 
lamang. 

Sinabi ng mga Paring Katoliko noong una na ang mundo ang sentro ng buong kalawakan. Nang magawa ni 
Galileo ang teleskopyo ay napatunayan niyang hindi mundo ang sentro ng buong kalawakan. Ang nakita ni Galileo 
ay maliit na bahagi pa lamang dahil nang magawa ang Hubble Telescope ay nakita ang marami pang bagay na 
hindi nakita ni Galileo. Sa ngayon ay malabo tayong nakakakita sa isang salamin na gaya ni Galileo. Hindi pa ito 
ang kasakdalan ng mga bagay na dapat nating makita. Subalit ang mga bagay na hayag sa atin ay dapat nating 
ingatan, dahil sapat na ito upang makilala natin na ang Diyos ay sakdal sa Kanyang esensya. 

Hayag sa Lumang Tipan 

Hindi lang mga apostol ang saksi sa nakikitang larawan ng Diyos kundi maging ang mga propeta at mga banal 
na tao sa Lumang Tipan. Sa napakaraming ulit ang Logos ay mayaman sa kapahayagan sa Lumang Tipan. 
Kailangan ay magkaroon tayo ng espiritu ng pagkilala upang mapagkilala natin ang kaibahan ng salitang lumabas 
sa bibig ng Diyos sa Logos o Salita ng Diyos. Narito ang ilan sa mga talata: 

"At narinig nila ang tinig ng Panginoong Dios na lumalakad sa halamanan sa kulimlim ng araw: at 
nagtago ang Make at ang kaniyang asawa sa harapan ng Panginoong Dios sa pagitan ng mga punong 
kahoy sa halamanan" (Gen. 3:8). 

Ang "tinig" na tinutukoy dito ay walang iba kundi ang Salita o Logos ng Diyos. Ang talatang ito ay sumisira sa 
argumento ng mga nagsasabing ang Salita ng Diyos ay ang tinig ng Diyos na lumalabas sa Kanyang bibig. Kaya 
raw sila naging iisa ay dahil hindi magkaiba ang salitang lumalabas sa nagsasalita. Kung ang Salita o Tinig ng 
Diyos ay yaong mga salitang lumalabas sa Kanyang bibig, paanong nangyari na ang salitang lumabas sa bibig ng 
Diyos ay naglalakad pa? 

Pansinin natin na ang lumalakad na Iyon ay ang Salita ng Diyos. Kilala ni Adan at Eba na Panginoong Diyos 
ang papalapit. Hindi magkaibang Diyos ang Salita ng Diyos at ang Panginoong Diyos. Sa kasunod na talata ay 
mababasa nating tinawag ng Panginoong Diyos ang Make. Ang Diyos na nagpakahayag sa Lumang Tipan ay 
walang iba kundi ang Salita ng Panginoong Diyos. 

Pagkatapos ng mga bagay na ito ay dumating ang salita ng Panginoon kay Abram sa pangitain na 
nagsasabi, Huwag kang matakot, Abram: ako ang iyong kalasag, at ang iyong ganting pala na lubhang 
dakila"(Gen. 15:1). 

Sumunod na pinagpahayagan ng Logos ay ang ating amang si Abraham. Hindi Siya salitang dumating gaya ng 
pagtawag, kundi Siya ang Salita ng Diyos na dumalaw kay Abraham sa kanyang pangitain na gaya ng isang 
kaibigan. Nagpakahayag ang Salita ng Diyos kay Abraham dahil sa pananampalataya nito, at nagsalita na Siya ang 
kanyang dakilang gantimpala. Ang kapahayagang ito ay muling inulit sa talatang 4 ng Genesis 15. Sa pag-uusap ni 
Abraham at ng Salita ng Diyos, maliwanag na ang kausap niya ay ang Panginoong Diyos mismo. 

Sapagka't kaniyang hinamak ang salita ng Panginoon, at kaniyang sinira ang kaniyang utos; ang taong 
yaon ay lubos na ihihiwalay, ang kaniyang kasamaan ay tataglayin niya. (Bilang 15:31). 

Muli ang salita na tinutukoy rito ay ang Logos, Siya ang anghel ng Panginoon na sumusunod sa Israel sa 
pamamagitan ng haliging ulap sa araw at apoy sa kinagabihan. Sa Simula pa lamang ay ipinagbilin na ng Panginoon 
kay Moises na mag-ingat sila sa isinugong anghel (Ex. 23:20-22). Nang sinuway nila ang utos nito ay hinamak nila 
ang Logos. Ang kasalanan nila sa Salita ng Diyos ay direktang kasalanan nila sa Panginoong Diyos. 

Hindi pa nga nakikilala ni Samuel ang Panginoon, o ang salita man ng Panginoon ay nahahayag pa sa kaniya 
(1 Sam. 3:7). 

Ang salita na hindi pa nahahayag kay Samuel ay ang Logos. Noong inalay siya ng kanyang ina upang 
maglingkod sa tabernakulo ay naririnig na niya ang pangangaral ng salita ng Diyos. Subalit ang Diyos mismo sa 
pamamagitan ng Logos ay hindi pa hayag sa Kanya. Sa talatang 21 ay ating mababasa: "At napakilala uli ang 
Panginoon sa Silo, sapagka't ang Panginoo'y napakilala kay Samuel sa Silo sa pamamagitan ng salita ng 
Panginoon." Sa palagay ko ay malinaw na ang mga ito at hindi na nangangailangan pa ng paliwanag. 

Sa pamamagitan ng salita ng Panginoon ay nayari ang mga langit; at lahat ng natatanaw roon ay sa 
pamamagitan ng hinga ng kaniyang bibig (Awit 33:6) 



Ang salitang ito ay sumasang-ayon sa Genesis kapitulo 1 at Juan 1:1-3. Ang lumikha ng lahat ng mga bagay na 
nakikita at di-nakikita ay walang iba kundi ang Logos, Siya ay ang Salita ng Diyos ayon kay David. Paano Niyang 
nilikha ang lahat ng mga bagay? Ang sagot ni David ay sa pamamagitan ng hinga ng Kanyang bibig: kapag sinabi 
Niyang magkaroon, nagkakaroon nga. Kaya't sa talatang ito ay maliwanag na pinaghiwalay ni David ang Logos at 
ang salitang lumalabas sa bibig ng Logos. Nang magsalita ang Logos o sa payak na salita: ng magsalita ang Salita 
ng Diyos ay lumalabas ang mga bagay na sinambitla Niya. 

Kung nagnanais pa kayo ng mga karagdagang talata na nagpapatunay na ang aktibo sa Lumang Tipan ay ang 
Salita o Logos ng Panginoon ay narito ang iba pang mga talata. Sa mga talatang ito ay inyong mapagkikilala na ang 
tinutukoy ay hindi salitang lumabas sa bibig ng Diyos kundi ang Logos mismo: Ex. 9:20, 21; 2 Sam. 7:4; 24:11; 1 
Hari 6:11; 12:22; 13:1, 2, 9, 17, 20, 26, 32; 14:18; 16:1, 7, 12; 17:2, 8; 18:1; 21:17, 28; 22:5; 2 Hari 1:17; 3:12; 
4:44; 7:1; 9:36; 1 Chron. 22:8; 2 Chron. 18:4, 18; 34:21; Awit 33:6; 105:19; 106:24-25; 107:20; Isa. 1:10; 38:4; Jer. 
1:2, 4, 11-13; 7:1; 10:1; 13:2,3, 8; 14:1; 16:1; 17:15; 18:15; 19:3, 8; 21:11. Marami pa tayong maibibigay na mga 
talata subalit sa tingin ko ay sapat na ito. 

Ang Verbo ay Sumasa Dios 

Ngayon pa lamang ay halos nalulunod na ako sa lalim ng mga kapahayagang ito. Gaya ng sinasabi ni Ross 
Drysdale hindi natin makakayang arukin ang lalim ng kapahayagan ng Diyos kay Pablo. Halimbawa nito ay ang 
Colossas 1:15 na ito ay isang proseso na tanging Diyos lamang ang nakakaalam. Kung paano itong ginawa ng 
Diyos ay hindi para sa atin ang kaalaman kung paanong ipapaliwanag. Ang mga bagay na hayag ay para sa atin, 
subalit ang mga bagay na lihim ay para sa Diyos lamang. 

Narito ang Panginoon Diyos na hindi nakikita at pagkatapos ay inilagay Niya sa eksena ang Logos. Ang sabi ni 
Ross Drysdale: "Thus, the divine nature of God resident or incarnate in the First Begotten, making Him also God 
and worthy of worship." Nang maipakilala ng Diyos ang Logos na nagtataglay ng Kaniyang larawan ay tumahan 
Siya dito. Kaya't mula pa lamang sa walang hanggan na nagdaan, ang Panginoong Dios ay sumasa Logos na noon 
pa man. Ito ang sinasabi ni Juan na ang "Verbo ay sumasa Diyos." 

Walang katunayan na may dalawa o tatlong Diyos na nabubuhay sa nagdaang walang hanggan. Kapag 
nakita natin ang Logos, ang nakita natin ay walang iba kundi ang Panginoong Diyos, dahil ang Verbo ay 
sumasa Diyos at ang Verbo ay Diyos. Nais kong ibigay muli ang isa pang paliwanag ni Elder Ross 
Drysdale: "The Word, or God's visible form, was 'with God,' just as our 'bodies' are 'with us' wherever we are. And 
yet the Word 'was God.' Because God dwelt in that 'form,' used it as His visible Temple, it can be said that the 
Word 'was God.' Wherever this Form appeared, It was God Himself appearing. The same situation obtains in the 
New Testament dispensation. Christ, the Son of God is also God's body or form. The Father is said to be 'with' 
Christ (John 8:29), and also to be 'in' Him (John 10:38), and Christ is thereby said to be God (John 20:28). Whoever 
saw Christ, saw God (John 14:8-10). God in Christ makes Christ God. God in the Word, made the Word God." 

Sa Kanya ang Buong pagka-Diyos 

Isang mangangaral ang nagsabi sa akin noon na ang Espiritu ng Diyos na tinanggap ng Panginoon ay Siya ring 
Espiritu na ating tinanggap sa ngayon. Maaaring sa ganito rin umikot ang argumento nila kaya't sa ngayon pa lang 
ay nais ko ng sagutin. 

Sa paanong paraan natin tinanggap ang Espiritu ng Diyos? Sabi ni Pablo: "Datapwat ang bawat isa sa atin ay 
binigyan ng biyaya ayon sa sukat na kaloob ni Cristo" (Ef. 4:7). Sa mga salitang ito ay maliwanag na ang bawat 
mananampalataya ay tumatanggap ng mga kaloob ng Panginoon ayon sa sukat. Ang mga kaloob na ito ay ang mga 
kakayahan na maaaring mayroon tayo at ang iba ay wala; mga kapahayagan na maaaring tayo ang tumanggap at 
hindi ang iba. Ang Espiritung kaloob sa ibang mananampalataya ay kakaunti lamang; samantalang ang iba naman 
ay sadyang puspos ng Espiritu. 

Ito ang kaibahan sa Panginoong Jesus: "For he whom God hath sent speaketh the words of God: for God giveth 
not the Spirit by measure unto him" (Juan 3:34). Ang "he" na tinutukoy rito ay walang iba kundi ang Panginoong 
JesuCristo. Hindi Niya tinanggap ang Espiritu ng Diyos sa pamamagitan ng sukat na gaya ng pagtanggap natin. 
"Sapagka't minagaling ng Ama na ang buong kapuspusan ay manahanan sa kaniya" (Col. 1:19). Ang kapuspusang 
yaon ay hindi lamang sa mga kaloob, kundi nilinaw ni Pablo: "Sapagka't sa kaniya'y nananahan ang buong 
kapuspusan ng pagka Dios sa kahayagan ayon sa laman" (Col. 2:9). Tinanggap ng Logos ang Espiritu ng Diyos 



Ama hindi ayon sa sukat kundi desisyon ng Ama na ang buong pagka-Diyos ay manahan sa Panginoon mula pa sa 
walang-hanggan hanggang sa Kanyang pagkakatawang-tao. 

Umiiral sa Kaisipan ng Diyos? 

Ang Panginoon bilang si JesuCristo ay hindi pa nabubuhay sa Lumang Tipan, subalit hindi 
nangangahulugan na Siya ay hindi umiiral. Sa Lumang Tipan ay naroon na Siya bilang ang Salita ng Diyos o 
Logos. Ang umiiral sa kaisipan ng Diyos ay ang magiging pagkakatawang-tao ng Kanyang Salita upang Siyang 
magdala ng kasalanan ng buong sanlibutan. Gaya ng ipinahayag sa atin ng aklat ng Apocalipsis: "At ang lahat ng 
nangananahan sa lupa ay magsisisamba sa kaniya, na ang kanikaniyang pangalan ay hindi nasusulat sa aklat ng 
buhay ng Cordero na pinatay buhat nang itatag ang sanglibutan" (Apoc. 13:8). Bilang Salita ay Siya ang lumikha sa 
lahat ng mga bagay at bilang Salita ng Diyos na nagkatawang-tao ay Siya ang ating manunubos. 

Hindi pa nangyayari ang isang bagay ay nakita na ito ng Panginoong Diyos sa nagdaang walang hanggan. Kung 
may anumang umiiral sa kaisipan ng Diyos, ito ay ang magiging pagkakawang-tao ng Logos. Subalit ang 
Panginoong Jesus bilang ang Salita ng Diyos o Logos ay naroon na sa Lumang Tipan. 

Angkop sa bagay na ito ang kinuhang kapaliwanagan ni Ross Drysdale galing kay John Paterson na isa 
ring Apostolikong manunulat na nagsabi: "Now what is a 'word'? Is it not the expression of an inward abstract 
thought in a substantial concrete form. It means this in English, but as a matter of fact, the Greek word Logos 
means not only the expression of the thought, but also the inward thought itself. So we conclude that the Word was 
the visible expression of the invisible God; in other words, the invisible God embodied in visible form; and not 
only this, but the Word was, essentially nothing less than the Eternal God Himself, as it is written 'The Word was 
God' " (John 1:1). (John Paterson, God in Christ Jesus, p. 9-10) {italics mine). 

Kasama ng Diyos sa Walang Hanggan 

Naniniwala tayo sa iisang Diyos at kahit kalian ay hindi natin ikakailang ang Panginoong Jesus ay umiiral na sa 
walang hanggan bago pa man ang Kanyang kapanganakan. Nakita natin na ang paniniwala ng iba tungkol sa pag- 
iral ng Panginoong Jesus sa Lumang Tipan ay sa kaisipan lamang raw ng Diyos na gaya ng pag sang-ayon ni Juan 
Amon sa Iglesia ni Cristo. Gaya ng sinabi ng manggagawang ito: "The Word {Greek: logos) does not mentioned as 
Jesus, which some implied that "the God was with [a] God". For whatever logos mean, it is also God Himself, 
because we cannot find logos apart from Him, much more in anywhere else. Never was there a moment when God 
had a thought apart from His logos or reason." Ito ay mga salita ng tao na sumasalungat sa salita ng Diyos. 

Si Juan na mismo ang nagsabi: "...ang Verbo ay sumasa Diyos..." Ang interpretasyon rito ng nakararami ay 
magkasama ang Logos at ang Panginoong Diyos sa Lumang Tipan pa lamang. Alam natin na ang Diyos na 
tinutukoy rito ay walang iba kundi ang Ama. Lumalabas sa ikalawang sugnay na ang Verbong sumasa Diyos ay 
hindi nangangahulugang kasama ng Diyos. Magkaiba ang salitang sumasa sa salitang kasama. Noong nasa lupa ang 
Panginoong Jesus ay hindi lang Niya kasama ang Diyos kundi ang Diyos ay sumasa Kanya at Siya ay sumasa 
Diyos gaya ng Kanyang sinabi kay Felipe. Subalit ang Verbo sa huling bahagi ay sinasabing Diyos. Sa mga dualist 
at mga sa mga Trinitarian ay problema ang pagpapaliwanag ng huling talata, subalitsa atin ay hindi problema. 
Problema rin ito ngayon ni Juan Amon dahil sa mali nilang pagkakaunawa na ang Logos ay isang kaisipan o 
salitang binigkas lamang ng Ama. 

Ang pagbibigay ng interpretasyon sa Bibliya ay hindi sa pamamagitan ng sariling pananaw gaya ng ginagawa 
nila. Ipinapaliwanag ng Bibliya ang kanyang sarili. Ang kaunawaan ay masusumpungan natin sa Panginoon na rin 
mismo: "At ngayon, Ama, luwalhatiin mo ako sa iyo rin ng kaluwalhatiang aking tinamo sa iyo bago ang 
sanglibutan ay naging gayon" (Juan 17:5). Sumasang-ayon ang salitang ito sa Juan 1:1 na ang Verbo ay sumasa 
Diyos, sapagkat sa bibig mismo ng Panginoong Jesus ay naroon na Siya bago pa nilikha ang mundo, at may 
kaluwalhatiang ng Ama. Sa paanong paraan? Sapagkat "Ako'y nasa Ama at ang Ama ay nasa akin" ang sagot ng 
Panginoong Jesus. Hindi Sila dalawang diyos na may pantay na kaluwalhatian kundi ang Logos ay may 
kaluwalhatian ng Ama dahil ang Diyos ay sumasa Kanya. 

4. Pagkakatawang-tao ng Diyos 



Mula sa pagkakatatag ng iglesia noong unang siglo ay ginagamit na ang salitang incarnation para sa 
pagkakatawang-tao ng Panginoong Jesus. Pagkaraan ng mahigit dalawang libong taon, nitong taon ng 2009 ay 
lumabas ang isang doktrina na nagsasabing hindi tugma ang salitang incarnation sa pagkakatawang-tao ng 
Panginoon bagkus ang nararapat daw ay transmutation. Tama kaya ang kanilang pagtitimbang? 

Kinuha nila ang kahulugan ng incarnation sa Easton Bible Dictionary na maging tayo ay sumasang-ayon sa 
linaw ng mga pahayag. "Incarnation, (according to Easton' s Bible Dictionary) is, 'that act of grace whereby Christ 
took our human nature into union with his Divine Person became man. Christ is both God and man. Human 
attributes and actions are predicated of him, and he of whom they are predicated is God. A Divine Person was 
united to a human nature. . .' Those who believe in this concept call this the incarnation of the Son of God. God (the 
Father) then incarnated Himself in the Son. Such profane teachings have no foundation in the Holy Scriptures. 
(Note: The word 'incarnate' is derived from the Latin word 'incarnare' which means "to clothe with flesh" .) God 
did not cover with flesh- The Eternal Spirit was manifested in the flesh." (Juan Anion blog) 

Para sa kanila ang tamang termino na nararapat gamitin sa pagkakatawang-tao ng Diyos ay transmutation. "A 
Dictionary defines the word: transmutation n. 1. The act of transmuting, or the state of being transmuted. - 
'transmute' v.t. is to change in nature and form. Also transmutate (Ibid.)" [Webster Illustrated Contemporary 
Dictionary-Encyclopedia Edition (J.G.Ferguson Publishing Company, Chicago, 111., 1984) p. 783]." Sa mga salitang 
ito ay naging malinaw sa akin kung bakit sila naniniwalang walang Diyos sa loob ng 34 na taon. Mula sa pagiging 
Diyos ay nagbago Siya ng kalikasan: Siya ay naging tao. 

Una kong nasumpungan ang salitang transmutation noong pinag-aaralan ko ang Evolution ni Charles Darwin. 
Sinabi niya na ang transmutation ang mekanismo sa ebolusyon. Mula sa isang organismo ay nagbago ito ng 
nagbago hanggang sa maging tao. Lumalabas na gayon ang pagbabago sa Diyos: mula sa Kanyang kaluwalhatian 
ay nagbago Siya na naging tao. Noong Dark Ages ay pinilit ng mga magpapanday na baguhin (transmute) ang 
bakal upang maging ginto subalit hindi naging matagumpay. Sa ngayon ay sinasabi ni Juan Amon na ang bagong 
doktrinang ito ay siyang katotohanan, nakikita kong hindi ito magiging matagumpay na tanggapin ng buong iglesia 
ng Apostoliko. 

Layunin natin sa pag-aaral na ito na linawin kung ano ang angkop na doktrina sa pagkakatawang-tao ng Diyos: 
incarnation ba o transmutation? Hahanapin natin ang lahat ng mga batayan sa Bibliya kung ang Diyos ay naging 
tao. 

Transmutation 

Kung ang Diyos mula sa Kanyang hindi malilimitahan kalagayan ay naging tao, masasabi ko na tama ang 
kanilang doktrinang transmutation. Subalit sa nakikita ko maraming talata ang sasalungatin ng doktrinang ito. 
Tingnan natin ang ilang mahahalagang talata mga sasalungatin na iyon, pati na ang pagsasalungatan sa pahayag ng 
pinuno at ng manggagawa: 

- Ptr. Efren & Juan Amon vs Bible. 

Unang ng sinalungat nila ang sariling doktrina sa apat na pagkakataon. 

Ito ang una nilang salungatan: "We already discussed the true nature of God, a Spirit (John 4:24). This is God's 
only nature! A spirit, accordingly, does not have flesh and bones (Luke 24:39). Knowing God apart from this nature 
contradicts the very revelation of his natural estate. 

"The Scriptures also revealed that the Supreme Deity cannot be a man. . ." (juan-amon blog). 

Kung ang kataas-taasang Diyos ay HINDI MAGIGING ISANG TAO DAHIL ANG PAGIGING TAO AY 
SALUNGAT SA KALIKASAN NG DIYOS, bakit nila ipinapangaral na ang Diyos ay may larawang gaya ng tao 
na may mata, ilong, bibig at iba? 

Isa sa hindi masagot ng mga evolutionist ay ang tinatawag na missing link. Mula sa pagiging bakterya bago ito 
naging hay op ay ano ito sa kalagitnaan? Bago ang unggoy ay naging tao, ano ito sa kalagitnaan? Kaya't kung ang 
Diyos ay naging tao, ano muna Siya sa kalagitnaan? Hindi nila maaaring takasan ito dahil ang transmutation ay 
isang proseso. Ang transmutation ay hindi magic na gaya ng ginagawa ng mga salamangkero na paglagay ng itlog 
sa sumbrero ay nagiging sisiw agad. Ano ang missing link ng Diyos bago Siya naging tao? 

Sinalungat ni Juan ang kanilang doktrina mismo sa pagsasabing: "The Scriptures also revealed that the Supreme 
Deity cannot be a man..." Paanong aangkop dito ang doktrinang transmutation nila ay nagsasabing mula sa 
pagiging Diyos ng Panginoong Diyos ay nag-transmute Siya na maging tao? Napakalinaw na pagkakasalutangat. 



Kung sila-sila mismo ay nagkakasalungatan lalo na sa Bibliya ay sumasalungat sila. Ang makilala natin ang 
Diyos ng hindi ayon sa tunay Niyang kalikasan ay tutoong salungat sa Kanyang natural na kapahayagan. Ngayon 
ay sila mismo ang may sabi: "To make my point stand out, 1 prefer the contemporary word, 'transmutation' '. 
Lalabas na ang Diyos mismo ang lumabag sa sarili Niyang kalikasan dahil mula sa pagiging Diyos ay nag- 
transmute Siya sa pagiging tao. Maliwanag ang sinabi nila na ang pagiging tao ay salungat sa kalikasan ng Diyos. 

Ang makilala natin ang Diyos ng hindi ayon sa Espiritu ay salungat sa Kanyang kalikasan, ayon sa sinabi nila. 
Kung gayon bakit sila naniniwalang ang Diyos ay may pang-upo, may paa, may kamay, tumatayo at umuupo sa 
Kanyang trono na parang tao? Sa isang pahayag pa lamang na ito ay mahahalagang bahagi na ng doktrina nila ang 
sinalungat nila. 

Ikalawang makikita natin ay ang pagsasalungatan ni Ptr. Efren at ni Juan mismo. Sinabi ni Ptr. Efren na hinubad 
ng Diyos ang Kanyang pagka-Diyos. Ang sabi naman ni Juan, ang Diyos ay nag-transmute. Ano ba ang 
katotohanan: hinubad ba ng Diyos ang Kanyang pagka-Diyos upang maging tao o mula sa pagiging Diyos ay nag- 
transmute siya upang maging tao? Ang salita ng manggagawa ay salungat sa salita ng pinuno, bagaman sila'y 
nagkakasalungatan tangi nating masasabi ay pareho silang mali. 

Malinaw na sila ay hindi sa Diyos dahil kung sila ay sa Diyos wala sana ang mga nakakalitong salungatan na 
iyan. Ang Diyos ayon sa sinabi ni Pablo: "Sapagka't ang Dios ay hindi Dios ng kaguluhan, kundi ng kapayapaan. 
Gaya sa lahat ng mga iglesia ng mga banal" (1 Cor. 14:33). 

Ikatlong salungatan na kailangan nilang saguting ay kung ano ang naging paraan ng Panginoong Jesus sa pagta- 
transmute upang mula sa pagiging tao ay muli Siyang maging Diyos? Noong Siya ay nasa kalagayang Diyos ay 
napakadaling gamitin ng kapangyarihan upang Siya ay maging tao. Subalit noong nasa pagiging tao Siya at wala ng 
kapangyarihang gaya ng sa Diyos, paano Siyang nakapag-transmute muli bilang Diyos? Kailangan pa rin nilang 
sagutin kung ano ang missing link sa pagta-transmute ng Panginoon mula sa pagiging tao tungo sa pagiging Diyos. 

Ika-apat na salungatang dapat nilang sagutin ay kung paanong naisuot ng Panginoong Jesus ang uniporme 
Niyang Diyos matapos na Siya ay mabuhay muli? Kung ang Diyos ay nasa langit lamang at noong hinubad Niya 
ang Kanyang pagka-Diyos, paano Siyang nakababa sa lupa ng wala ng pagka-Diyos sa Kanya? Sa langit ba 
Niya hinubad ang Kanyang pagka-Diyos o noong Siya ay nasa lupa? Kahit na noong nabuhay muli ang 
Panginoong ayon sa kanila ay isang tao pa rin Siya. Paano Siyang makaka-akyat sa langit ng walang pagka-Diyos 
sa Kanya? 

- Mai. 3:6. 

Kung mula sa kalagayang Diyos na walang hanggan ay naging tao Siya, malinaw na sumalungat ang doktrinang 
transmutation sa Diyos na hindi nagbabago. Kailan man ang Diyos ay hindi magbabago sa katapatan, 
kapangyarihan, mga pahayag at piano, at higit sa lahat ay sa Kanyang kalikasan gaya ng una nilang ipinahayag at 
pagkatapos ay kinontra nila. Subalit ang Diyos ay nag-transmute na maging tao. Mula sa pagiging omniscient 
ngayon ay kailangan na Niyang mag-aral. Hindi ba't malaking pagsalungat ito sa kalikasan ng Diyos. Kung sa 
Kanyang kalikasan ay nagawa Niyang magbago at isantabi muna ang Kanyang pagka-Diyos, maaaring may iba pa 
Siyang magawang pagbabago na higit sa mga ito. Baka pagdating ng araw ay wala na rin ang Kanyang katapatan at 
bigla ay iwan na lang tayong lulutang-lutang sa hangin. Mapanganib ang Diyos na ipinakikilala ni Ptr. Efren. 

- Si Maria ay Ina ng Diyos. 

Dahil sa doktrinang transmutation ng Juan, maaari na silang sumang-ayon sa paniniwala ng Iglesia Katoliko na 
si Maria ay ina ng Diyos. Yaong ipinanganak ni Maria ay Diyos na naging tao at ng matapos ang Kanyang misyon 
ng pagliligtas ay muli Siyang naging Diyos. Anumang nararanasan Niya bilang tao ay nararanasan Niya bilang 
Diyos, dahil Siya ang Diyos na nag-transmute na maging tao. Kaya't ng magutom ang tao ay nagutom ang Diyos; 
anuman ang hindi nalalaman ng tao ay hindi na rin nalalaman ng Diyos; at noong namatay ang tao ay namatay rin 
ang Diyos. Bakit? Dahil bilang tao ay Siya pa rin ang Diyos na nag-transmute bilang tao. 

Incarnation 

Sinabi ni Pablo, "Great is the mystery of godliness, God was manifest in the flesh..." (KJV). Kung tutoong 
dakila ang hiwagang ito, nagtataka ako at naging napakababaw ng mga kapaliwanagan ng kanilang grupo sa 
pagkakatawang-tao ng Panginoon. Nahigitan pa ba nila si Pablo na halos nalulunod sa lalim ng mga kapahayagang 
tinatanggap niya. Anuman ang mga kapahayagang iyon ay sasaliksikin natin sa Espiritu ng mga salita ng Diyos. 



Paano bang ang Diyos ay nagkatawang-tao? Sa Hebreo 10:5 ay sinasabi: "Kaya't pagpasok niya sa sanglibutan 
ay sinasabi, Hain at handog ay hindi mo ibig. Ngunit isang katawan ang sa akin ay inihanda mo." Ito ang hulang 
ipinahayag ng Logos sa pamamagitan ni David sa Awit 40:6. Mula sa Lumang Tipan hanggang sa Bagong Tipan, 
ang Logos ay aktibo sa pagpapakilala sa Diyos. Ipinaghanda Siya ng Diyos ng isang laman at doon tumahan ang 
Diyos. Gay a ng sinabi ni Elder Ross Drysdale: 

"God in Christ in the Old Testament is shown to be Redeemer, Saviour, Captain, and Provider. The 
Angel of God embodies God's Presence or divine nature, and bears God's name, and administers God's 
Spirit. He who sees the Angel of God sees God. 

"God in Christ in the New Testament is also revealed as Redeemer, Saviour, Captain and Provider. 
The Son of God likewise embodies God's presence or divine nature, and He too bears the Father's name 
and administers God's Spirit. He who sees the Son of God, sees God also." 
(If Ye Know These Things by Ross Drysdale, ch. xv). 

Kung ang kasangkapan ng Diyos upang ipakilala ang Kanyang sarili sa Lumang Tipan ay ang Logos, sa Bagong 
Tipan man ay ang Logos pa rin. Gaya ng sinabi sa aklat ng Hebreo, isang katawan ang nilikha ng Diyos para sa 
Kanyang Salita sa pagpasok nito sa sanlibutan. Sa katawan na iyon ng Logos tumahan ang Diyos. Tungkol sa 
pagkakatawang-taong ito ng Panginoon, sinabi ng manggagawa ng nagbubulag-bulagan na si Juan: "Such profane 
teachings have no foundation in the Holy Scriptures." Subalit maliwanag na ang incarnation ay nasasalig sa Bibliya 
at hindi kathang-isip lamang. Ang Salita sa Lumang Tipan na nagtataglay ng maluwalhating katawan ay ginawan 
ng Diyos ng laman upang maging pantubos sa lahat. Sa Kanyang katawang-tao na iyon ay tumatahan ang Diyos. Sa 
gayon ang Diyos Ama ay nakasama ng mga Judyo at Gentil sa pamamagitan ng Panginoong Jesus. Tingnan pa 
natin ang ibang talata na may gayong kapahayagan. 

Juan 1:14 

"At nagkatawang-tao ang Verbo, at tumahan sa gitna natin (at nakita namin ang kaniyang kaluwalhatian, 
kaluwalhatian gaya ng sa bugtong ng Ama), na puspos ng biyaya at katotohanan." 

Ang salitang "tumahan" sa wikang Griego ay skeno, ito ay nagpapahayag na gaya ng pagtatayo ng tabernakulo 
sa Lumang Tipan upang ang Diyos ay makipamayan sa kanila. Ang tabernakulong itinayo ng Diyos ay hindi gawa 
ng kamay ng tao kundi ng Diyos. Nais kong ibigay ang komentaryo ni Albert Barnes tungkol dito para sa lalo pang 
ikalilinaw: 

"And the Word was made flesh - The word "flesh," here, is evidently used to denote "human nature" or "man." 
See Matthew 16:17; Matthew 19:5; Matthew 24:22; Luke 3:6; Romans 1:3; Romans 9:5. The "Word" was made 
"man." This is commonly expressed by saying that he became "incarnate." When we say that a being becomes 
"incarnate," we mean that one of a higher order than man, and of a different nature, assumes the appearance of man 
or becomes a man. Here it is meant that "the Word," or the second person of the Trinity, whom John had just 
proved to be equal with God, became a man, or was united with the man Jesus of Nazareth, so that it might be said 
that he "was made flesh." 

Was made - This is the same word that is used in John 1:3; "All things were made by him." It is not simply 
affirmed that he was flesh, but that he was made flesh, implying that he had pre-existence, agreeably to John 1:1. 
This is in accordance with the doctrine of the Scriptures elsewhere. Hebrews 10:5; "a ' body' hast thou prepared 
me." Hebrews 2:14; "as the children are partakers of flesh and blood, he also himself likewise took part of the 
same." I John 4:2; "Jesus Christ is come in the flesh." See also I Timothy 3:16; Philippians 2:6; II Corinthians 8:9; 
Luke 1:35. The expression, then, means that he became a man, and that he became such by the power of God 
providing for him a body. It cannot mean that the divine nature was "change 

, or "Word," became so intimately united to Jesus that it might be said that the 
Logos, or "Word" "became" or "was" a man, as the soul becomes so united to the body that we may say that it is 
one person or a man." 

Juan 12:44-45 

"At sumigaw si Jesus at nagsabi, Ang sumasampalataya sa akin, ay hindi sa akin sumasampalataya, kundi 
doon sa nagsugo sa akin. Ang nakakita sa akin ay nakakita doon sa nagsugo sa akin." 



Paanong mangyayari na kung tayo ay sumasampalataya sa Pangino-ong Jesus ay sumasampalataya tayo sa 
Diyos Ama? Ang sagot ng Panginoon: "Ako at ang Ama ay iisa." Hindi lang sila iisa sa pag-aalaga ng tupa kundi 
Siya ang nag-iisang Diyos. Kapag sumampalataya tayo sa Panginoon kahit na Siya ay nasa katawang-tao, ang 
sinasampalatayanan natin ay walang iba kundi ang Diyos. Kung tayo ay direktang tutungo sa Ama wala na tayong 
masusumpungan na iba pang Diyos dahil Siya ay ang ating Panginoong Jesus. Ang Panginoong Jesus ang daan 
patungo sa Ama. Kapag nakita natin ang kaluwalhatian Niya, ang nakita natin ay ang kaluwalhatian ng Ama. Kung 
hindi Siya ang kikilalanin natin, hindi natin makikilala ang Ama. 

Juan 14:8-10 

"Sinabi sa kanya ni Felipe, Panginoon, ipakita mo sa amin ang Ama, at sukat na ito sa amin. At sinabi 
sa kaniya ni Jesus, Malaon ng panahong ako'y inyong kasama, at hindi mo ako nakikilala, Felipe? Ang 
nakakita sa akin ay nakakita sa Ama; paanong sinasabi mo, Ipakita mo sa amin ang Ama? Hindi ka 
baga nananampalataya na ako'y nasa Ama, at ang Ama ay nasa akin? Ang mga salitang aking sinasabi 
sa inyo'y hindi ko sinasalita sa aking sarili: kundi ang Ama na tumatahan sa akin ay gumagawa ng 
kaniyang mga gawa." 

Ang mga salitang ito ng Panginoong Jesus ay kumokontra sa katuruan ni Juan Amon na nagsasabi: "To combine 
a God and a man making them as one is an inconsistency to the very nature and character of either God or man." 
Subalit ang mga salita ng Panginoon ay sumasang-ayon sa incarnation na ating pinaniniwalaan. Paanong 
magkakaroon ng salungatan sa pagiging isa ng Ama at ng Panginoong Jesus kung ang Panginoong mismo ang 
nagsasabing Siya ay nasa Ama at ang Ama ay sumasa Kanya? Walang ipinakita dito na ang Diyos ay naging tao, 
kundi Siya ay tumatahan sa katawang-tao ng Panginoong Jesus. Ano ang nakakalito sa bagay na iyan. Kung 
talagang may salungatan ay bakit walang sinabi ang Panginoon? Maliwanag sa mga salitang ito na ang Diyos ay 
hindi naging tao, iyan ay maruming aral ng tao. Ang sinasabi ng Bibliya na ang Diyos ay nagkatawang-tao. 

Dahil sa nakita nating sila ay sumasalungat sa Panginoon kaya't hindi natin matatanggap ang transmutation na 
doctrina nila. Ang salita ng Panginoon ay maliwanag, hindi ito isang talinghaga, kaya't ang papani-walaan natin ay 
ang Panginoon na marunong sa lahat, hindi ang mga mangangaral na mga nagmamarunong lamang. 

2 Corinto 5:18-19 

"And all things are of God, who hath reconciled us to himself by Jesus Christ, and hath given to 
us the ministry of reconciliation; To wit, that God was in Christ, reconciling the world unto 
himself, not imputing their trespasses unto them; and hath committed unto us the word of 
reconciliation" {King James Version). 

Pansinin natin ito na ang pagkakasundo ay sa Diyos at nangyari ang pagkakasundo sa pamamagitan ng 
Panginoong Jesus. Kahawig na talata nito ang mababasa natin sa mga taga-Colossas: "At sa pamamagitan niya ay 
pakipagkasunduin sa kaniya ang lahat ng mga bagay, na pinapayapa niya sa pamamagitan ng dugo ng kaniyang 
krus; sa pamamagitan niya, sinasabi ko, maging mga bagay sa kalupaan, o mga bagay sa sangkalangitan" (Col. 
1:20). Maliwanag sa mga talatang ito na ipinag-kasundo tayo sa Diyos ng Panginoong Jesus, subalit ang pakikipag- 
kasundo ay sa Kanya pa ring sarili. Sa paanong paraan? Ang sabi ni Pablo: "To wit, that God was in Christ, 
reconciling the world unto himself..." Ipinagkasundo tayo ng Panginoon sa Diyos at dahil ang Diyos ay nasa 
Panginoong Jesus kaya't sa Kanya pa rin tayo nagkasundo. Ang taong inspirado ng Diyos ay nagsasabing "God 
was in Christ", subalit ang hindi inspirado ng Diyos ay magsasabing walang Diyos sa loob ng 34 na taon. 

Ang Ama ay hindi nag-transmute o naging tao sa Kanyang kalagayan. Nananatili Siyang Diyos at hindi Niya 
iniwan ang pagka-Diyos. Ang Logos na Kanyang kinatawan ay ipinaghanda Niya ng isang katawan na Siya ang 
ating Panginoong Jesus: Siya ang Diyos na nagkatawang-tao. Sa katawang iyon ay tumahan ang Ama. Hindi ko 
alam kung bakit hindi ito makita ni Ptr. Efren, samantalang sa mahabang panahon ng buhay niya ay napakaraming 
ulit na nilang nababasa ang mga talatang yaon. Ngayon ay sasabihin pa ng isang manggagawa na tayo pa ang 
nabubulagan. Kung tayo ang nabubulagan ay nangangahulugan na ang mga pinuno ng iglesia na sumunod sa mga 
Apostol ay nabubulagan rin. Ang ating paniniwala ay hindi naiiba sa kanilang paniniwala tungkol sa Panginoong 
Jesus. 

Sa kalooban ng ating espiritu ay napagkikilala nating hindi transmuta-tion ang doktrinang ipinangaral ng mga 
apostol. Kung tawagin nila ang kanilang doktrina ay bagong kapahayagan. Subalit ang masasabi ko yaon ay mga 
bulaang aral, dikta sa kanila ng mga espiritung mapandaya. 



Maraming talata pa ang maaari nating ipakita mula sa Lumang Tipan hanggang sa Bagong Tipan. Sapat na ang 
mga talatang ito upang tayo ay sumampalataya na ang Panginoong Jesus ay nagkatawang-tao (incarnate) hindi Siya 
naging tao. Sa Kanyang katauhan ay tumatahan ang kabuuan ng pagka-Diyos ng Ama. 

Hybridism Doctrine 

Ang tinatawag nating incarnation para kay Juan Anion ay hybridism o pagiging mestiso. Ayon sa kanya: "The 
fusion of God and man resulting to hybridism is man's desperate resorts to resolve their confusing doctrine. It is 
obviously unbiblical and only a product of man's wisdom, in the sense that the Scriptures distinctively 
differentiated human being from God being. It cannot reconcile the teaching of the genuine oneness of God." Kahit 
kailan walang naging doktrina ang buong Apostoliko na gaya ng sinasabi niya. Ito ay pagbibintang lamang at 
paglilihis sa bagay na hindi naman natin pinaniniwalaan. 

Hindi rin ginagamit ng Apostoliko ang salitang fusion para sa Pangi-noon. Ito ay terminong ginagamit sa 
nuclear science at hindi sa theology. Sa nakikita ko ay nagpapakitang matalino siya subalit nagtataka ako kung 
bakit niya ginamit ang salitang fusion sa Panginoon. Siguro naman bago siya nagpalit ng doktrina ay alam niyang 
hindi ginagamit ang salitang fusion para sa incarnation. Higit sa lahat walang Apostoliko ang nanghahawakan sa 
terminong fusion. 

Kapag ang dalawang elemento ay pinagsanib mo, nakagagawa ito ng panibagong enerhiya. Kapag ang Diyos at 
tao ay pinagsanib mo, ayon kay Juan Amon, ang kinalalabasan ay isang mestiso. Nakakatawa ang doktrina niya. 
Ang mestisong doktrina na ito ang ginagamit raw natin upang solusyunan ang nakakalitong doktrina natin. 
Kasinungalingan ang ibinibintang niya. 

Noong tinanggap ni Juan Amon ang Espiritu ng Diyos (ngayon Ito ay wala na sa kanya), naging mestisong 
Diyos kaya siya? Ano ang nakakalito kung ang Espiritu ng Diyos ay tumahan sa atin? (Tingnan Juan 14:17). Sa 
pagtahan ba ng Espiritu ng Diyos ay nagiging kahalo ito ng maka-taong kalikasan natin kaya tayo nagiging mga 
mestiso na? Ang Espiritu ng Diyos ay tumatahan sa Panginoong Jesus noong Siya ay nasa katawang-tao, paanong 
naging produkto ng makataong karunungan ito? Ang Panginoong Jesus mismo ang nagsabing tumatahan sa Kanya 
ang Ama (Lucas 4:18; Juan 8:29; 14:10), ano kaya ang nakalilito roon? 

Maraming bagay na hindi natin kakayaning ipaliwanag tungkol sa Pa-nginoong Jesus pati na sa Kanyang mga 
gawa. Anumang bagay na ipinahayag ng Kasulatan lalo na kung ito ay lumabas sa bibig Niya, ang tangi nating 
magagawa ay sumampalataya lamang. Hindi natin kailangang hanapan ng malalim na kapaliwanagan ang Diyos, 
dahil baka masumpungan pa tayong mga suwail at mananalansang. 

Dalawang Kalikasan ng Panginoong Jesus 

Ayon sa Jesus Seminar ang Panginoong Jesus ay isang likas na matalino at hindi Diyos. Kahanay ito ng 
paniniwala ni Juan Amon at ng kanyang pastor na sa Panginoon ay walang pagka-Diyos kundi Siya ay nag-aral 
para matuto. Ang dalawang kalikasan ay hindi nagre-resulta ng pagka-mestiso, dahil ang pagiging mestiso ay tig- 
kalahati: 50% ay tao at ang 50% ay Diyos. Hindi ito ang kasinungalingang doktrina na pinanghahawakan natin. 
Naniniwala tayo na ang Panginoong Jesus ayon sa Kanyang pagkakatawang-tao ay talagang tao Siya. Siya rin ang 
tinatawag na huling Adan subalit hindi Siya ayon sa lahi ni Adan na makasalanan kundi Siya ay sakdal at walang 
kasalanan. 

Sa pagkakatawang-tao ng Panginoong Jesus ay hindi Niya iniwan ang Kanyang pagka-Diyos. Hindi rin 
nabawasan ang Kanyang pagka-Diyos. Ang dalawang kalikasang iyon ay hayag sa Kanyang pagka-tao. Kaya't sa 
Kanyang pagkakatawang-tao ay sinasabing 100 porsiyento na Siya ay tao at 100 posiyento na Siya ay Diyos. Ang 
salitang 100 posiyento ay ginagamit natin bilang figure of speech na Siya bilang tao ay tutoong tao at ang Ama na 
tumatahan sa Kanya ay ang Diyos na hindi nakikita na makapangyarihan-sa-lahat. Bakit hindi mapaniwalaan ni 
Juan Amon ang katotohanang ito? Narito ang sinabi niya: 

"God cannot be man and at the same time still God which some called, the duality of nature. The 'Dual Nature' 
doctrine, teaching that Jesus Christ is one hundred percent man and at the same time one hundred percent God, does 
not constitute biblical truth. It is not in the Bible! If Jesus had another existence outside His existence as a man, 
because he was also existing as the Father, implies two beings since each has its own existence from the other." 
Tingnan natin kung ang dalawang kalikasan ay talagang wala sa Bibliya. 

Hindi natin kakayaning ipaliwanag ang dalawang kalikasan ng Panginoong Jesus ng hindi natin nauunawaan ang 
trabaho ng Logos. Ang Salita ay ang Panginoong Jesus, Siya ang larawan ng Diyos na hindi nakikita (Col. 1:15; 
Heb. 1:3). Mula pa sa Lumang Tipan ay hindi mapaghihiwalay ang Diyos na hindi nakikita at ang Salita (Juan 1:1, 



18; 17:5) . Maging sa pagkakatawang-tao ay hindi mapaghihiwalay ang taong si Jesus at ang Diyos na tumatahan sa 
Kanya. Kaya't ang Panginoong Jesus bilang Logos sa Lumang Tipan at Cristo sa Bagong Tipan ay Siyang 
pinananahanan ng Diyos Ama, kaya't Siya at ang Ama ay iisa. Hindi Niya sinabing ang Anak at ang Ama ay iisa, 
kundi ang sinabi Niya ay "Ako (bilang Salita) at ang Ama ay iisa." 

Ang Salita na kinatawan ng Diyos ang nagkatawang-tao, ang Diyos Ama ay patuloy na tumatahan sa Kanyang 
pagkakatawang-tao. Kaya't ang trabaho ng Panginoong Jesus bilang tao ay nagagawa Niya at ang trabaho ng Diyos 
na tumatahan sa Kanya ay patuloy na gumagawa (Juan 5:17; 14:10). Mula pa sa Lumang Tipan ay hindi gumagawa 
ang Verbo ng hiwalay sa Diyos; maging sa Kanyang pagkakatawang-tao ay hindi gumagawa ng hiwalay sa Diyos 
ang taong si Jesus. Kaya't ang dalawang kalikasan ay umiiral sa Kanya. 

Iniisip nila na tila baga dalawang magkahiwalay nilalang ang umiiral? Hindi kundi iisa lamang. Ito ang 
kailangang maunawaan ni Juan Amon at ng kanyang pastor: na ang katawang-tao ng Panginoong Jesus ay hindi 
Diyos kundi ito ay tao, at ang katawang-tao na ito ang pinananahanan ng Diyos na Espiritu. Ang Diyos ay hindi 
tumatahan sa isa pang mestisong diyos, kundi ang Espiritu ay tumatahan sa katawang-tao ayon sa kahayagan sa 
laman. 



6. Konklusyon 

Ang ating pananampalataya ay siyang pananampalataya ng iglesia na nangauna sa atin. Pagkaraan ng mahigit 
dalawang libong taon ay biglang sasabihin ng grupo ni Pastor Efren na ang buong sangka-Kristiyanuhan ay nasa 
kadiliman at sila lang ang nasa kaliwanagan. Hihigt ba sila sa mga taong dumaan sa pagtuturo ng apostol? Mahusay 
sila sa pagpapaliwanag ng bibliya subalit ang mga yaon ay napatunayan nating mga haka lamang. 

Maraming bagay na ipinahahayag sa atin ang Diyos ng hindi Niya ipinapaliwanag. Marami ang nagmamarunong 
sa pamamagitan ng pagpapaliwanag sa mga bagay na ipinahayag na. Iyan ang ugali ng mga tao na ating 
binabanggit sa aklat na ito. Para sa akin mas makabubuting sampalatayanan natin ang mga pahayag na nababasa sa 
Bibliya. Kapag ang pagpapaliwanag ay walang sinasalungat ay matatanggap natin ito, subalit kung ito ay may 
sinalungat kahit na isang talata ay hindi na nararapat tanggapin ito. 

Kung sakaling naipaliwanag natin ang isang talata, mapalad tayo dahil tumanggap tayo ng biyaya sa Diyos. 
Pakatandaan lamang natin na hindi utang ng Diyos sa atin ang mga kapaliwanagang iyon. Subalit sa ganang akin, 
higit akong mananampalataya sa mga kapahayagan ng Diyos kaysa makinig sa kapaliwanagan ng mga tao. Ang 
gawa ng Diyos ay magpahayaga at hindi magpaliwanag. Ang nais ng Diyos sa atin ay sumampalataya sa mga bagay 
na ipinahayag Niya. Ang gawa naman ni Satanas ay magpaliwanag, at sa paraan niyang iyon ay nadaya si Eba. 
Maraming bagay tayong hindi nauunawaan sa mga gawa ng Diyos, kaya't hindi Niya nais na tayo ay laging bigyan 
ng kapaliwanagan 

Ano ang maipagmamalaki ng isang palakol kung maibagsak niya ang isang napakalaking punong-kahoy? Tayo 
ay gaya ng mga palakol na nararapat magpasalamat sa Diyos dahil kinasangkapan tayo para sa pagtataguyod ng 
Kanyang kaharian. Hindi ang palakol ang tatanggap ng kaluwalhatian kundi ang gumagamit nito. Bago siya garni tin 
sa isang malaking punong-kahoy ay inihahasa muna at nilalagyan ito ng matibay at magandang hawakan, upang 
maging kagamit-gamit sa layunin na para sa kanya. Kapag ang palakol ay naihanda na, ang kapangyarihan ng 
humahawak rito ang ginagamit upang makapagpabuwal ng matataas na haka ng tao. Walang maipagmamalaki ang 
palakol subalit ang kaluwalhatian ay nasa gumamit nito. 

SA DIYOS ANG KALUWALHATIAN! ! ! ! 



